Številka: 35105-40/2020/84

Datum: 4. 6. 2021

Dato: 40-20 sinteza2 gd

Ministrstvo za okolje in prostor izdaja na podlagi drugega odstavka 7. člena Gradbenega zakona (Uradni list RS, št. 61/17, 72/17 – popr. 65/20 in [15/21](http://www.uradni-list.si/1/objava.jsp?sop=2021-01-0315) – ZDUOP; v nadaljevanju GZ) v integralnem postopku izdaje gradbenega dovoljenja za gradnjo kompleksa Krško – Sinteza 2, uvedenem na zahtevo investitorja Krka, tovarna zdravil d.d., Šmarješka cesta 6, 8501 Novo mesto, ki jo po pooblastilu zastopa Savaprojekt d.d., Cesta krških žrtev 59, 8270 Krško, naslednje

GRADBENO DOVOLJENJE

1. Investitorju **Krka, tovarna zdravil d.d., Šmarješka cesta 6, 8501 Novo mesto**, se v integralnem postopku izda gradbeno dovoljenje za izgradnjo kompleksa Krško – Sinteza 2, na zemljiščih parc. št. 303/1, 303/7, 189/2, 189/93, 189/94, 189/65, 819/3, 798/44, 798/38, 798/35, 798/52, 758/1, 320/1, vse k.o. (1316) Stara vas.
2. Gradnja po tem gradbenem dovoljenju obsega gradnjo 4 objektov s pripadajočimi infrastrukturnimi ureditvami:
3. OBJEKT 1 – STAVBA

|  |  |
| --- | --- |
| * imenovanje objekta | 17 SINTEZA 2 |
| * kratek opis objekta | Izgradnja novega večnamenskega obrata za proizvodnjo intermediatov in farmacevtskih učinkovin |
| * parcelna številka | 303/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | zahteven |
| * požarno zahteven objekt | DA |
| * objekt z vplivi na okolje | DA |
| * klasifikacija po CC-SI | 12510 Industrijske stavbe |
| * zunanje mere na stiku z zemljiščem | 145,8 x 47,6 m |
| * najvišja višinska kota (n. v.) | 189,8 m |
| * višinska kota pritličja (n. v.) | 158,5 m |
| * najnižja višinska kota - kota tlaka najnižje etaže (n. v.) | 158,5 m |
| * višina 32,3 mz dvigalnim jaškom višine | 36,4 m |
| * zazidana površina (m2) | 5935,9 m2 |
| * uporabna površina za stanovanja in poslovne dejavnosti (stavbe) | 15819,5 m2 |
| * bruto tlorisna površina | 18462,4 m2 |
| * bruto prostornina | 129100,1 m3 |
| * etažnost | P + 3 + tehnična etaža |
| * oblika strehe | ravna streha |

1. Infrastruktura objekta Sinteza 2 - GRADBENI INŽENIRSKI OBJEKT

|  |  |
| --- | --- |
| * imenovanje objekta | INTERNA CESTA IN MANIPULATIVNE POVRŠINE |
| * parcelna številka | 303/1, 189/2, 303/7 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * klasifikacija po CC-SI | 21121 Lokalne ceste in javne poti, nekategorizirane ceste in gozdne ceste |
| * opis zmogljivosti, kapacitete, dimenzij, karakteristik objekta: Interna cesta in manipulativne površine v velikosti | 9358 m2 |

1. Infrastruktura objekta Sinteza 2 - GRADBENI INŽENIRSKI OBJEKT

|  |  |
| --- | --- |
| * imenovanje objekta | CEVNI MOST EM2 in EM6 |
| * parcelna številka | 303/1 in 189/2 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * požarno zahteven objekt | NE |
| * klasifikacija po CC-SI | 22221 Lokalni vodovodi za pitno vodo in cevovodi za tehnološko vodo  22222 Lokalni cevovodi za toplo vodo, paro in stisnjen zrak |
| * dimenzije objekta | Cevni most EM2 v dolžini 83,5 m in EM6 v dolžini 40,5 |

1. OBJEKT 2 - STAVBA

|  |  |
| --- | --- |
| * imenovanje objekta | 22 KAC 1 |
| * kratek opis objekta | Izgradnja novega večnamenskega objekta za razvoj novih učinkovin in kemijskih tehnologij |
| * parcelna številka | 303/1, 758/1, 320/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | zahteven |
| * požarno zahteven objekt | DA |
| * objekt z vplivi na okolje | DA |
| * klasifikacija po CC-SI | 12510 Industrijske stavbe |
| * zunanje mere na stiku z zemljiščem | 49,5 m x 34,8 m |
| * najvišja višinska kota (n. v.) | 192,0 m |
| * višinska kota pritličja (n. v.) | 158,7 m |
| * najnižja višinska kota - kota tlaka najnižje etaže (n. v.) | 158,7 m |
| * višina | 33,3 m |
| * zazidana površina (m2) | 1459,9 m2 |
| * uporabna površina za stanovanja in poslovne dejavnosti | 7384,0 m2 |
| * bruto tlorisna površina | 8512,0 m2 |
| * bruto prostornina | 42140,0 m3 |
| * etažnost | P + 5 |
| * oblika strehe | ravna streha |

1. Infrastruktura objekta KAC1 - GRADBENI INŽENIRSKI OBJEKT

|  |  |
| --- | --- |
| * imenovanje objekta | INTERNA CESTA IN MANIPULATIVNE POVRŠINE |
| * parcelna številka | 303/1, 758/1, 320/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * klasifikacija po CC-SI | 21121 Lokalne ceste in javne poti, nekategorizirane ceste in gozdne ceste |
| * dimenzije objekta | interna cesta in manipulativne površine v velikosti 1503,7 m2 |

1. Infrastruktura objekta KAC1 - GRADBENI INŽENIRSKI OBJEKT

|  |  |
| --- | --- |
| * imenovanje objekta | CEVNI MOST EM4 |
| * parcelna številka | 758/1 in 303/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * požarno zahteven objekt | NE |
| * klasifikacija po CC-SI | 22221 Lokalni vodovodi za pitno vodo in cevovodi za tehnološko vodo 22222 Lokalni cevovodi za toplo vodo, paro in stisnjen zrak |
| * dimenzije objekta | cevni most EM4 v dolžini 153,2 m |

1. OBJEKT 3 – STAVBA

|  |  |
| --- | --- |
| * imenovanje objekta | 18 - SKLADIŠČE TEKOČIH SUROVIN(STS) |
| * kratek opis objekta | gradnja skladišča tekočih surovin na vzhodni strani gradbene parcele |
| * parcelna številka | 303/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * klasifikacija po CC-SI | 12520 Rezervoarji, silosi in skladiščne stavbe |
| * zunanje mere na stiku z zemljiščem | 16,50 m x 80,9 m |
| * najvišja višinska kota (n. v.) | 169,1 m |
| * višinska kota pritličja (n. v.) | 158,0 m |
| * najnižja višinska kota - kota tlaka najnižje etaže (n. v.) | 156,5 m |
| * višina1 | 2,6 m |
| * zazidana površina | 1057,5 m2 |
| * uporabna površina za stanovanja in poslovne dejavnosti | 977,0 m2 |
| * bruto tlorisna površina | 1057,5 m2 |
| * bruto prostornina | 9278,1 m3 |
| * etažnost | P |
| * oblika strehe | ravna streha |

1. Infrastruktura objekta STS – GRADBENO INŽENIRSKI OBJEKT

|  |  |
| --- | --- |
| * imenovanje objekta | CEVNI MOST EM1 in EM3 |
| * kratek opis objekta | Projektiran cevni most razdeljen na dva tipa EM1 in EM3 |
| * namen | za oskrbo z energetskimi in ostalimi mediji za zagotavljanje delovanja objektov |
| * parcelna številka | 303/1 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekt | amanj zahteven |
| * požarno zahteven objekt | NE |
| * klasifikacija po CC-SI | 22221 Lokalni vodovodi za pitno vodo in cevovodi za tehnološko vodo 22222 Lokalni cevovodi za toplo vodo, paro in stisnjen zrak |
| * skupna dolžina | EM3 (36,7m + 85,4m) + EM1 (77,1 + 88,9m) = 288,1m |

1. OBJEKT 4 - GRADBENI INŽENIRSKI OBJEKT

|  |  |
| --- | --- |
| * imenovanje objekta | 15 ČISTILNA NAPRAVA |
| * kratek opis objekta | čistilna naprava za čiščenje odpadnih vod, na severni strani gradbene parcele |
| * parcelna številka | 189/93 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * požarno zahteven objekt | NE |
| * objekt z vplivi na okolje | DA |
| * klasifikacija po CC-SI | 22232 Čistilne naprave |
| * število PE | 25.375 |

1. Infrastruktura ČN - GRADBENI INŽENIRSKI OBJEKT

|  |  |
| --- | --- |
| * imenovanje objekta | CEVNI MOST EM5 |
| * parcelna številka | 189/93 in 189/2 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | zahteven |
| * požarno zahteven objekt | NE |
| * klasifikacija po CC-SI | 22221 Lokalni vodovodi za pitno vodo in cevovodi za tehnološko vodo in 22222 Lokalni cevovodi za toplo vodo, paro in stisnjen zrak |
| * opis zmogljivosti, kapacitete, dimenzij, karakteristik objekta | skupne dolžine 33,85 m + 33,50 m + 18,11 m +16,98 m |

1. Infrastruktura ČN - GRADBENI INŽENIRSKI OBJEKT

|  |  |
| --- | --- |
| * imenovanje objekta | P2 PARKIRIŠČE |
| * kratek opis objekta | V sklopu projekta je predvideno dodatnih 82 parkirnih mest |
| * parcelna številka | 189/93 |
| * katastrska občina | Stara vas |
| * vrsta gradnje | novogradnja - novozgrajen objekt |
| * zahtevnost objekta | manj zahteven |
| * požarno zahteven objekt | NE |
| * klasifikacija po CC-SI | 21121 Lokalne ceste in javne poti, nekategorizirane ceste in gozdne poti |
| * opis zmogljivosti, kapacitete, dimenzij, karakteristik objekta | 82 novih parkirnih mest |

1. ZUNANJA UREDITEV

* Tlakovanje pohodnih površin in zazelenitev

1. GRADBIŠČE

* v območju dovoljene gradnje,
* dostop do javne ceste: preko obstoječega priključka

1. ZAGOTAVLJANJE KOMUNALNE OSKRBE IN PRIKLJUČEVANJE NA INFRASTRUKTURO

**Objekt Sinteza 2**

|  |  |  |  |  |
| --- | --- | --- | --- | --- |
|  | predvidena komunalna oskrba | lokacija priključitve | k.o. | parcelna št. |
| * oskrba s pitno vodo | lastni vir | interno omrežje | 1316 – Stara vas | 303/1 |
| * elektrika | lastni vir | interno omrežje | 1316 – Stara vas | 303/1 |
| * druga oskrba z energijo | lastni vir | interni razvodi medijev, ki se uporabljajo v tehnološkem procesu | 1316 – Stara vas | 189/2, 303/7 in 303/1 |
| * odvajanje fekalnih voda | čistilna naprava | preko obstoječega omrežja na ČN | 1316 - Stara vas | 303/1 |
| * odvajanje meteornih voda | strešne padavinske vode objekta vodene v ponikovalnico, padavinske vode iz utrjenih površin pa prečiščene v vodotok | interno omrežje | 1316 – Stara vas | 189/2, 303/7, 303/1, 189/93, 189/94, 189/65, 819/3, 798/44, 798/38, 798/35 in 798/52 |
| * dostop do javne poti ali ceste | obstoječ priključek | / | 1316 – Stara vas | 189/93, 189/2, 303/7 in 303/1 |
| * zbiranje kom. odpadkov | / | / | 1316 – Stara vas | 303/1 |
| * telefonija | obstoječ priključek | interno omrežje | 1316 – Stara vas | 303/1 |
| * energetska in tehnološka kanalizacija | / | interno omrežje | 1316 – Stara vas | 189/2, 303/7, 303/1 in 189/93 |

**Objekt KAC1**

|  |  |  |  |  |
| --- | --- | --- | --- | --- |
|  | predvidena komunalna oskrba | lokacija priključitve | k.o. | parcelna št. |
| * oskrba s pitno vodo | lastni vir | interno omrežje | 1316 – Stara vas | 303/1, 758/1 in 320/1 |
| * elektrika | lastni vir | interno omrežje | 1316 – Stara vas | 303/1, 758/1 in 320/1 |
| * druga oskrba z energijo | lastni vir | interni razvodi medijev, ki se uporabljajo v tehnološkem procesu | 1316 – Stara vas | 303/1, 758/1 in 320/1 |
| * odvajanje fekalnih voda | čistilna naprava | preko obstoječega omrežja na ČN | 1316 – Stara vas | 303/1, 758/1 in 320/1 |
| * odvajanje meteornih voda | strešne padavinske vode objekta vodene v ponikovalnico, padavinske vode iz utrjenih površin pa prečiščene v vodotok | / | 1316 – Stara vas | 303/1, 758/1 in 320/1 - ponikovalnica |
| * dostop do javne poti ali ceste | obstoječ priključek | / | 1316 – Stara vas | 189/93, 189/2, 303/7, 303/1, 758/1 in 320/1 |
| * zbiranje kom. odpadkov | / | / | 1316 – Stara vas | 303/1, 758/1 in 320/1 |
| * telefonija | obstoječ priključek | interno omrežje | 1316 – Stara vas | 303/1, 758/1 in 320/1 |

**Objekt STS**

|  |  |  |  |  |
| --- | --- | --- | --- | --- |
|  | predvidena komunalna oskrba | lokacija priključitve | k.o. | parcelna št. |
| * elektrika | nov priključek na obstoječe interno omrežje | interno omrežje | 1316 – Stara vas | 303/1 |
| * odvajanje meteornih voda | nov priključek na obstoječe interno omrežje | / | 1316 – Stara vas | 303/1 |
| * dostop do javne poti ali ceste | obstoječ priključek | / | 1316 – Stara vas | 303/1, 303/7, 189/2 in 189/93 |

**Objekt Čistilna naprava**

|  |  |  |  |  |
| --- | --- | --- | --- | --- |
|  | predvidena komunalna oskrba | lokacija priključitve | k.o. | parcelna št. |
| * oskrba s pitno vodo | nov priključek na obstoječe interno omrežje | interno omrežje | 1316 – Stara vas | 189/93 in 189/2 |
| * elektrika | nov priključek na obstoječe interno omrežje | interno omrežje | 1316 – Stara vas | 189/93 in 189/2 |
| * druga oskrba z energijo | nov priključek na obstoječe interno omrežje | interno omrežje | 1316 – Stara vas | 189/93 in 189/2 |
| * odvajanje fekalnih voda | nov priključek na obstoječe interno omrežje |  | 1316 – Stara vas | 189/93 in 189/2 |
| * odvajanje meteornih voda | nov priključek na obstoječe interno omrežje |  | 1316 – Stara vas | 189/93 in 189/2 |
| * dostop do javne poti ali ceste | obstoječ priključek | / | 1316 – Stara vas | 189/93 |
| * energetska in tehnološka kanalizacija | nov priključek na obstoječe interno omrežje | interno omrežje | 1316 – Stara vas | 189/93 in 189/2 |

1. Podrobnejši mikrolokacijski, ekološki, tehnični, oblikovalski in okoljevarstveni pogoji obravnavanega posega, ki so za investitorja obvezujoči, so določeni v dokumentaciji, ki je sestavni del tega dovoljenja:
2. (DGD):

* 17 Sinteza 2, št. projekta 037a/19, april 2020, dopolnitev julij 2020 (SD1), dopolnitev oktober 2020 (SD2), dopolnitev december 2020 (SD3), izdelal: Savaprojekt d.d.,
* 18 Skladišče tekočih surovin, št. projekta 037d/19, april 2020, dopolnitev julij 2020 (SD1), dopolnitev oktober 2020 (SD2), dopolnitev december 2020 (SD3), izdelal: SPINA Novo mesto, d.o.o.,
* 22 KAC 1, številka projekta 038/19, april 2020, dopolnitev julij 2020 (SD1), dopolnitev oktober 2020 (SD2), dopolnitev december 2020 (SD3), izdelal: Savaprojekt d.d.,
* 15 Čistilna naprava, številka projekta 037b/19, april 2020, dopolnitev julij 2020 (SD1), dopolnitev oktober 2020 (SD2), dopolnitev december 2020 (SD3), izdelal: SPINA Novo mesto, d.o.o.,

1. Poročilo o vplivih na okolje za projekt Sinteza 2**,** št. 037/19-PVO-00, maj 2020, dop. julij 2020, dop. okt. 2020, dop. dec. 2020, Savaprojekt d.d., Cesta krških žrtev 59, 8270 Krško in Matrika ZVO d.o.o., Stegne 21c, Ljubljana (v nadaljevanju PVO).
2. K predmetni gradnji so podali mnenja pristojni organi in organizacije:

* št. 35403-19/2020-4 z dne 18. 9. 2020, št. 35403-19/2020-6 z dne 2. 12. 2020 in št, 35403-19/2020-8 z dne 2. 2. 2021, Agencija RS za okolje, Vojkova 1b, 1000 Ljubljana, gp.arso@gov.si
* št. KR-2034 z dne 11.8.2020, Adriaplin d.o.o. Ljubljana, Dunajska cesta 7, 1000 Ljubljana, [info@adriaplin.si](mailto:info@adriaplin.si)
* št. 37167-2412/2020/5 z dne 8.10.2020, Direkcija RS za infrastrukturo Sektor za upravljanje cest Območje Novo mesto, Ljubljanska cesta 36, 8000 Novo mesto, [gp.drsi@gov.si](mailto:gp.drsi@gov.si)
* št. 35508-4248/2020-11 z dne 11. 1. 2021, Direkcija RS za vode, Hajdrihova ulica 28c, 1000 Ljubljana, [gp.drsv@gov.si](mailto:gp.drsv@gov.si)
* št. 351-283/2020/2/0512 z dne 13.8.2020, Javna agencija za civilno letalstvo RS, Kotnikova 19a, 1000 Ljubljana, [info@caa.si](mailto:info@caa.si)
* št. 554-0012-2/2020-2-kom z dne 28. 8. 2020 in z dne 7. 9. 2020, Kostak d. d. Krško, Leskovška cesta 2a, 8270 Krško, [kostak@kostak.si](mailto:kostak@kostak.si)
* št. 1227861 z dne 6. 10. 2020, Elektro Celje d.d., Vrunčeva 2a, 3000 Celje, [info@elektro-celje.si](mailto:info@elektro-celje.si)
* št. 351-1388/2020-2 z dne 7. 8. 2020, Ministrstvo za obrambo Direktorat za logistiko, Vojkova cesta 59, 1000 Ljubljana, [glavna.pisarna@mors.si](mailto:glavna.pisarna@mors.si)
* št. 3511-196/2020-0509 z dne 2. 9. 2020, Občina Krško, Cesta krških žrtev 14, 8270 Krško, [obcina.krsko@krsko.si](mailto:obcina.krsko@krsko.si)
* št. 86814-NM/668-SH z dne 18.8.2020, Telekom Slovenije Dostopovna omrežja Operativa TKO osrednja Slovenija, Podbevškova ulica 17, 8000 Novo mesto, [sprejemna.pisarna@telekom.si](mailto:sprejemna.pisarna@telekom.si)
* št. 090-2/2020/2 z dne 21. 8. 2020, Ministrstvo za zdravje, Urad RS za kemikalije, Ajdovščina 4, 1000 Ljubljana, [gp-ursk.mz@gov.si](mailto:gp-ursk.mz@gov.si)
* št. 351-5/2020/8 z dne 4. 9. 2020, št. 351-5/2020/14 z dne 2. 12. 2020 in št. 351-5/2020/21 z dne 28. 1. 2021, Ministrstvo za okolje in prostor, Uprava RS za jedrsko varnost, Litostrojska 54, 1000 Ljubljana, [gp.ursjv@gov.si](mailto:gp.ursjv@gov.si)
* z dne 9. 9. 2020, Vipap Videm Krško Krško d.d., Tovarniška ulica 18, 8270 Krško, vipap@vipap.si
* št. 4202-118/2020/2 z dne 4.9.2020 in št. 4202-118/2020/4 z dne 16. 11. 2020, Zavod za ribištvo Slovenije, Spodnje Gameljne 61a, 1211 Šmartno, [info@zzrs.si](mailto:info@zzrs.si)
* št. 6-II-362/2-0-20/AŠP z dne 26. 8. 2020, Zavod RS za varstvo narave, OE Novo mesto, Adamičeva ul. 2, 8000 Novo mesto, [zrsvn.oenm@zrsvn.si](mailto:zrsvn.oenm@zrsvn.si)
* št. 35102-0418/2020-6-MP z dne 28. 8. 2020 in 35102-0418/2020-6-MP z dne 17. 9. 2020, Zavod za varstvo kulturne dediščine Slovenije, OE Ljubljana, Tržaška 4, 1000 Ljubljana, tajnistvo.lj@zvkds.si

1. Presoja vplivov na okolje je bila izvedena za poseg: projekt Sinteza 2 (kompleks Krško – Sinteza 2), ki vključuje gradnjo proizvodnega obrata Sinteza 2 s proizvodno zmogljivostjo 150 ton sinteze aktivnih učinkovin na leto, skladišča tekočih surovin (STS), čistilne naprave (ČN) in kemijsko analitskega centra (KAC1) s pripadajočimi infrastrukturnimi ureditvami, na zemljiščih parc. št. 189/93, 189/2, 303/7, 303/1, 320/1, 758/1 z infrastrukturni priključki na zemljiščih parc. št. 189/94, 189/65, 819/3, 798/44, 798/38, 798/35, 798/52, in sicer v območju že obstoječega kompleksa Krka Krško. Iz presoje vplivov na okolje izhaja, da nameravana gradnja nima pomembnih škodljivih vplivov na okolje. Investitor (nosilec nameravanega posega) mora z namenom preprečitve, zmanjšanja ali odprave škodljivih vplivov na okolje, pri gradnji in uporabi oz. obratovanju načrtovanih objektov ter drugih ureditev, poleg zahtev in ukrepov iz Odloka o občinskem podrobnem prostorskem načrtu »Kompleks Krka Krško« (Uradni list RS, št. 53/09) in drugih zakonsko predpisanih zahtev, upoštevati tudi naslednje ukrepe in pogoje:
2. Varstvo površinskih voda v času pripravljalnih del in gradnje

* začasno skladiščenje ali pretakanje nevarnih tekočin (kemikalij) na vodnem in priobalnem zemljišču Save ni dovoljeno;
* po končani gradnji iztoka morajo biti odstranjeni vsi gradbeni odpadki iz vodnega in priobalnega zemljišča Save;
* izpuščanje gradbenih (betonskih) odplak v vodno ali priobalno zemljišče Save ni dovoljeno. Iztočni del cevi ter skalomet, ki bo obdajal iztok kanalizacijske cevi iz ČN, morajo biti izvedeni v t.i. suhi izvedbi, kar pomeni, da se predhodno uredi vodotesno opaženje prostora iztoka.

1. Varstvo tal in podzemnih voda
   1. Čas pripravljalnih del in gradnje

* predvideti se mora ločen izkop prsti in humusa od ostalih zemeljskih izkopov bodisi s takojšnim odvozom na mesto skladiščenja na gradbišču bodisi z odrivom na rob izkopov in kasnejšim odvozom na mesto skladiščenja na gradbišču;
* vnaprej je treba določiti mesta skladiščenja na gradbišču za začasno hranjenje humusne prsti, pri čemer mora skupna površina mesta skladiščenja znašati vsaj 2.000 m2;
* izkopana prst se mora na predvidenih mestih skladiščenja na gradbišču shranjevati do nadaljnje uporabe ločeno od ostalih zemeljskih izkopov;
* s humusom je treba ravnati tako, da se ohrani njegova biološka aktivnost in sicer v kupih, ki naj ne presegajo višine 3,0 m, z nabrazdano površino zaradi zadrževanja padavinske vode ter obvezno zatravitvijo površine s travnimi mešanicami in deteljo, da se prepreči erozija oz. spiranje. Brežine kupov ne smejo presegati naklona 45°;
* izkopi morajo potekati pod stalnim nadzorom pooblaščene osebe. V primeru, da se med izkopom naleti na sode ali druge embalažne enote z neznano vsebino ali se opazi onesnaženost z mineralnimi olji in drugimi nevarnimi snovmi, je treba izkop nemudoma prekiniti, ugotoviti obseg in vrsto onesnaženja, nato pa odpadke ali onesnaženo zemljino na ustrezen način v celoti izkopati in shraniti v neprepustne zaprte posode ter jih predati v obdelavo pooblaščeni osebi za obdelavo tovrstnih nevarnih odpadkov;
* gradbena mehanizacija mora biti v času daljšega mirovanja (prazniki, nočni čas) parkirana na utrjenih, neprepustnih površinah, opremljenih z robniki in lovilnikom olj, pri čemer se lahko uporabijo obstoječe ustrezne površine (npr. glavno parkirišče itd.);
* razlitje oziroma razsutje nevarnih snovi je treba takoj sanirati, onesnaženo mesto, in sicer, če je to mogoče, najprej nevtralizirati, izkopati ves onesnaženi material, ga shraniti v neprepustne zaprte posode in skladiščiti do predaje pooblaščeni organizaciji za ravnanje s tovrstnimi odpadki;
* za omejitev in zajem nevarnih snovi mora biti na gradbišču, na vnaprej določenih mestih, zagotovljena potrebna oprema za ukrepanje v primerih razlitja oziroma razsutja nevarnih snovi (absorpcijsko sredstvo in druga potrebna oprema);
* na gradbišču mora biti zagotovljeno ustrezno število zabojnikov za ločeno zbiranje in začasno skladiščenje morebitno onesnažene zemljine in drugih nevarnih odpadkov.
  1. Čas uporabe oz. obratovanja
* ob pretakanju goriv in nevarnih snovi morajo biti zasuni na cevi v padavinsko kanalizacijo zaprti, eventualno razlita snov pa se mora preusmeriti v lovilno skledo;
* pretakanje se v deževnem vremenu ne sme izvajati.

1. Varstvo narave v času pripravljalnih del in gradnje

* dela na območju vodnih in priobalnih zemljišč se zaradi drsti rib ne smejo izvajati v obdobju med 1.10. in 30.6, razen del, ki ne bodo vplivala na kakovost vode v vodotoku (dela na kopnem, ki ne povzročajo kaljenja v vodotoku). Izvajanje del je treba uskladi z Ribiško družino (RD) Brestanica – Krško;
* vsaj 14 dni pred gradbenimi posegi na območju vodnih in priobalnih zemljišč, se o nameri obvesti RD Brestanica – Krško;
* na območju izkopa za iztok ČN v Savo je treba preprečiti razširjenje invazivnih tujerodnih rastlinskih vrst;
* v primeru odstranjevanja zarasti ob vodotoku je treba neposredno po zaključku gradbenih del v povezavi z gradnjo iztoka iz ČN posaditi potaknjence bele vrbe ali črne jelše, ki morajo biti posajeni v primerni medsebojni razdalji in na površini, ki zaobjema vsaj območje gradnje iztoka na vodnem in priobalnem zemljišču.

1. Varstvo kulturne dediščine v času pripravljalnih del in gradnje

* pri vseh posegih v zemeljske plasti na območju registrirane kulturne dediščine Krško – Arheološko najdišče Stara vas (EŠD 16518) je treba izvesti arheološke raziskave – arheološke raziskave ob gradnji in arheološko dokumentiranje uničenja (ca. 2000 m2);
* zgornje plasti (ruša, ornica) do globin -0,20 -0,50 m se odstrani z ravno žlico ob stalni prisotnosti izvajalca arheoloških raziskav. Nato se celotno površino ročno očisti in dokumentira obstoječe stanje. Preostale sedimente do geološke podlage (-0,60 -1,00 m) se odstrani v kombinaciji finega strojnega in ročnega izkopa. Na celotni površini se pričakuje okoli 1 % antropogenih vkopov v geološko osnovo (povprečne globine 0,30 m), ki se jih izkoplje ročno stratigrafsko in okoli 5 % vkopov naravnega nastanka, ki se jih strojno prebije in preboje ročno očisti ter dokumentira v skladu s standardi stroke;
* raziskava mora potekati v skladu s predpisom o izvajanju arheoloških raziskavah. Ekipo sestavlja arheolog – vodja raziskave, arheolog – namestnik vodja raziskave, štirje tehniki in delavci po potrebi. Vse izkope se očisti v celoti in dokumentira v skladu s standardi arheoloških raziskav;
* za dejansko izvedbo arheološke raziskave na terenu je treba pridobiti kulturnovarstveno soglasje za raziskave in odstranitev.

1. Varstvo pred svetlobnim onesnaževanjem v času uporabe oz. obratovanja

* vsota inštalirane priklopne moči vseh svetilk zunanje razsvetljave ne sme presegati 2160 W.

1. Varstvo pred okoljskimi nesrečami
   1. Čas pripravljalnih del in gradnje

* gradnja objektov in druge ureditve v okviru projekta Sinteza 2 ter izredni dogodki ob gradnji ne smejo ogrožati jedrskega objekta zaradi požarov, eksplozij, onesnaženosti zraka, zastrupitev, korozijskega onesnaženja, izstrelkov, poplavljanja ali na kak drug način;
* gradnja objektov in druge ureditve v okviru projekta Sinteza 2 ne smejo ovirati komunikacijskih poti do jedrskega objekta ali fizičnega varovanja;
* zagotovljene morajo biti evakuacijske poti za vse prebivalstvo in zaposlene v skladu z načrtom zaščite in reševanja v primeru izrednega dogodka v jedrskem objektu;
  1. Čas uporabe oz. obratovanja
* ob vsaki znatni spremembi nabora kemikalij in/ali njihovih količin na območju kompleksa Krka Krško je treba izvesti analizo vpliva na varnost in zanesljivost NEK in o tem obvestiti NEK in Upravo RS za jedrsko varnost;
* v primeru vsakega nezgodnega dogodka, ki bi lahko imel vpliv na NEK, je treba o tem nemudoma obvesti NEK in posredovati relevantne informacije o dogodku in kemikalijah;
* zagotovljene morajo biti evakuacijske poti za vse prebivalstvo in zaposlene v skladu z načrtom zaščite in reševanja v primeru izrednega dogodka v jedrskem objektu;
* uporaba oz. obratovanje objektov in druge ureditve v okviru projekta Sinteza 2 ne smejo ovirati komunikacijskih poti do jedrskega objekta ali fizičnega varovanja;
* v primeru požara ali eksplozije ali zaradi medsebojnih učinkov, ki so lahko strupene ali še bolj eksplozivne kot izhodiščne kemikalije je treba zagotovi, da ne bo negativnih vplivov na NEK;
* pred pričetkom obratovanja projekta Sinteza 2 je treba izdelati Zasnovo zmanjšanja tveganja za okolje.

1. Investitor mora pri nadaljnjem projektiranju, med gradnjo in uporabo objekta poleg pogojev, navedenih v prejšnji točki, upoštevati tudi pogoje, ki imajo ustrezno pravno podlago in so jih k izvedbi gradnje in uporabi objekta z vidika njihove pristojnosti podali mnenjedajalci, navedeni v IV. točki in pogoje, določene v Odloku o občinskem podrobnem načrtu Kompleksa Krka Krško (Uradni list RS, št. 53/2009 - v nadaljevanju OPPN).
2. Za predmetno gradnjo je bila izvedena presoja sprejemljivosti v skladu s predpisi, ki urejajo ohranjanje narave. Nameravana gradnja nima škodljivih posledic za naravo.
3. Prve meritve in monitoring:

* investitor mora na gradbišču, ki je vir hrupa, zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje,
* v času poskusnega obratovanja je treba zagotoviti izvedbo:
* prvih meritev industrijske odpadne vode na iztoku V1 (na merilnem mestu MMV1) in V2 (na merilnem mestu MMV2),
* prvega ocenjevanja hrupa v okolju za nov vir hrupa,
* prvih meritev emisij snovi v zrak,
* prvih meritev elektromagnetnega sevanja za novo transformatorsko postajov objektu Sinteza 2.

1. To dovoljenje preneha veljati, če investitor v roku pet let po njegovi pravnomočnosti ne vloži popolne prijave začetka gradnje.
2. Zaradi te gradnje ne smejo biti prizadete pravice in pravne koristi tretjih oseb. Škodo, ki bi nastala zaradi kršitev pravic in pravnih koristi teh oseb, trpi investitor.
3. Posebni stroški za izdajo tega dovoljenja niso bili zaznamovani.

Obrazložitev:

(1) Investitor Krka, tovarna zdravil d.d., Šmarješka cesta 6, 8501 Novo mesto, ki ga po pooblastilu zastopa Savaprojekt d.d., Cesta krških žrtev 59, 8270 Krško, je dne 22. 5. 2020 pri Ministrstvu za okolje in prostor podal zahtevo za izdajo gradbenega dovoljenja za gradnjo kompleksa Krško – Sinteza 2. K vlogi je pooblaščenec v skladu z 51. členom GZ priložil projekt za dokumentacijo za pridobitev gradbenega dovoljenja (DGD) in poročilo o vplivih na okolje (PVO), ki sta navedena v točki III. izreka tega dovoljenja.

(2) Pooblaščenec investitorjev je vlogo za izdajo gradbenega dovoljenja na zahtevo upravnega organa večkrat dopolnil, nazadnje dne 27. 5. 2021.

(3) Upravni organ ugotavlja, da se zahtevek za izdajo gradbenega dovoljenja nanaša na gradnjo kompleksa Krško – Sinteza 2, ki obsega gradnjo objektov novega večnamenskega obrata za proizvodnjo intermediatov in farmacevtskih učinkovin - Sinteza 2, gradnjo novega večnamenskega objekta za razvoj novih učinkovin in kemijskih tehnologij - KAC1, gradnjo Skladišča tekočih surovin - STS in gradnjo čistilne naprave, ter pripadajoče zunanje ureditve in priključkov na komunalno infrastrukturo. Gradnja objektov je predvidena na zemljiščih parc. št. 303/1, 303/7, 189/2, 189/93, 189/94, 189/65, 819/3, 798/44, 798/38, 798/35, 798/52, 758/1, 320/1, vse k.o. (1316) Stara vas.

(4) Upravni organ ugotavlja, da je nameravani poseg objekt z vplivi na okolje, za katerega je treba izvesti presojo vplivov na okolje. Obveznost presoje vplivov na okolje se ugotavlja v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljevanju Uredba o posegih v okolje). Presoja vplivov na okolje je v skladu s točko C.III.1 priloge 1 Uredbe o posegih v okolje obvezna za integrirane naprave, ki so namenjene proizvodnji osnovnih farmacevtskih proizvodov s kemičnimi ali biološkimi postopki. Zahtevek investitorja predstavlja spremembo v obratovanju naprave, ki v proizvodnji osnovnih farmacevtskih izdelkov uporablja kemične postopke, in sicer gre za povečanje proizvodne zmogljivosti iz 30 t/leto na 180 t/leto. Upoštevajoč, da za tovrstne naprave ni določenega pragu, je za nameravano spremembo v obratovanju naprave treba izvesti presojo vplivov na okolje. Presoja vplivov na okolje je v skladu s točko G.II.1 priloge 1 Uredbe o posegih v okolje obvezna tudi kadar gre za stavbo, ki presega bruto tlorisno površino 30.000 m2 ali nadzemno višino 70 m ali podzemno globino 30 m. Poleg večnamenskega obrata za proizvodnjo intermediatov in farmacevtskih učinkovin (Sinteza 2) se načrtuje tudi gradnja večnamenskega objekta za razvoj novih učinkovin in kemijskih tehnologij (KAC1), skladišča tekočih surovin (STS) in čistilna naprava (ČN), pri čemer skupna bruto tlorisna površina vseh objektov znaša 31.132 m2. Višina objektov ne bo presegala 36,5 m, podzemna globina bo znašala največ 2 m. Glede na navedeno, bruto tlorisna površina objektov presega prag, določen v točki G.II.1 priloge 1 Uredbe o posegih v okolje, zato je tudi po navedeni točki potrebno izvesti presojo vplivov na okolje. Postopek se vodi kot integralni postopek v skladu s IV. poglavjem GZ, gradbeno dovoljenje pa združuje odločitev o izpolnjevanju pogojev za izdajo gradbenega dovoljenja in okoljevarstvenega soglasja (1. odstavek 50. člena GZ).

(5) Upravni organ je na podlagi določb 43. in 57. člena GZ v postopku ugotovil:

1. Gradnja je skladna z določbami prostorskega izvedbenega akta v delu, ki se nanaša na graditev objektov, in z določbami predpisov o urejanju prostora. Obravnavana gradnja se nahaja v enoti urejanja prostora KRŠ 081, HEB016 in HEB 0121, ki se urejajo z Odlokom o občinskem podrobnem načrtu Kompleksa Krka Krško (Uradni list RS, št. 53/2009 - v nadaljevanju OPPN). Ta v 7. členu določa, da je na območju dovoljena osnovna dejavnost »21 Proizvodnja farmacevtskih surovin in preparatov« v skladu z veljavno standardno klasifikacijo dejavnosti. Upravni organ ugotavlja, da se zahtevek investitorja nanaša na objekte Sinteza 2, KAC1, STS in čistilne naprave, vsi pa služijo namenu osnovne dejavnosti območja. Nadalje je v 8. členu določeno, da je na območju OPPN dovoljena gradnja nestanovanjskih stavb in gradbeno inženirskih objektov. Objekti so lahko večnamenski. Gradnja stanovanjskih objektov in večnamenskih objektov s stanovanji ni dopustna. Med ostalimi je dovoljenja gradnja industrijskih stavb in skladišč. Iz vpogleda v dokumentacijo upravni organ ugotavlja, da se ta nanaša na gradnjo industrijskih stavb s spremljajočimi objekti. OPPN v 12. členu določa pogoje glede lege objektov na zemljišču z njihovo funkcionalno, tehnično in oblikovno zasnovo. Upravni organ ugotavlja, da je predvidena gradnja objektov znotraj gradbene meje določene z OPPN. Kota urejenega platoja po OPPN je min 159 m.n.v. ± 1,0 m. Najnižji predmetni objekt je predviden na absolutni višini ± 0,00 = 158,50 m.n.v. Ob objektih so urejene utrjene manipulativne površine. Proste površine se zatravi. V 13. členu OPPN so določeni prostorski izvedbeni pogoji glede velikosti. Upravni organ na podlagi vpogleda v dokumentacijo ugotavlja, da je najvišji objekt Sinteza 2 in sicer 5 etažen (P+3+tehnična etaža), višina objekta v najvišji točki znaša + 36,40 m, kar predstavlja višino dvigalnega jaška, ki se dviga nad streho objekta Sinteza 2. Ostali objekti so nižji. Oblikovno objekti sledijo funkcionalni razporeditvi, ki jo narekuje tehnološki proces. Upravni organ ugotavlja, da so objekti skladni z določbami OPPN, ki se nanašajo na stopnjo izkoriščenosti zemljišča za gradnjo, saj bo faktor zazidanosti 0,3. Prav tako so skladni glede oblikovanja, parcelacije ter priključevanja objektov na gospodarsko javno infrastrukturo in grajeno javno dobro. Upravni organ ugotavlja, da se novi izpust očiščene odpadne vode iz Čistilne naprave kompleksa Krka Krško vodi v reko Savo preko območja KRŠ 021, ki se ureja z Uredbo o državnem prostorskem načrtu za območje hidroelektrarne Brežice (Uradni list RS, št. [50/12](http://www.uradni-list.si/1/objava.jsp?sop=2012-01-2112) in [69/13](http://www.uradni-list.si/1/objava.jsp?sop=2013-01-2686)). Ta v 43. členu dopušča znotraj meje območja tega državnega prostorskega načrta tudi gradnjo drugih infrastrukturnih omrežij in priključkov lokalnega pomena v skladu z načrti Občin, upravljavcev vodov in občinskimi prostorskimi akti. K predvideni gradnji je podala mnenje Občina Krško št. 3511-196/2020-0509 z dne 2. 9. 2020, iz katerega izhaja, da je nameravana gradnja skladna z določili OPPN.
2. Dokumentacijo za pridobitev gradbenega dovoljenja sta podpisala projektanta in vodje projektov, ki so bili v času izdelave dokumentacije vpisani v imenik pristojne poklicne zbornice. Sestavni del dokumentacije za pridobitev gradbenega dovoljenja je podpisana izjava projektantov in vodji projektov, da so na ravni obdelave dokumentacije za pridobitev gradbenega dovoljenja izpolnjene zahteve iz 15. člena GZ. Predložena projektna dokumentacija je izdelana skladno z določbami Pravilnika o projektni dokumentaciji (Uradni list RS št. 55/08 in 61/17).
3. Nameravana gradnja je skladna s predpisi, ki so podlaga za izdajo mnenj. Upravni organ na podlagi vpogleda v DGD, PVO, Prostorski informacijski sistem in pridobljena mnenja v zvezi s tem ugotavlja:
   1. Ugotovitve v zvezi s področji, ki so tudi predmet presoje vplivov na okolje v integralnem postopku, so podane v točki 9.
   2. K predmetni gradnji je bilo pridobljeno mnenje Ministrstva za obrambo, Direktorata za logistiko, iz katerega izhaja, da je gradnja navedenih objektov na območju omejene in nadzorovane rabe letališča iz vidika obrambe sprejemljiva.
   3. K predmetni gradnji je bilo pridobljeno predhodno soglasje Agencije za civilno letalstvo, iz katerega izhaja, da bo objekt s svojo velikostjo dovolj opazen v pogojih dnevnega vizualnega letenja in dopušča možnost, da se objekt zaznamuje le kot ovira za zračni promet v nočnem času, z uporabo ustreznih svetilk ovir.
   4. K predmetni gradnji so bila pridobljena mnenja upravljavcev vodov gospodarske javne infrastrukture, na katere je predvidena priključitev predmetne gradnje ali njihova prestavitev ter upravljavcev vodov gospodarske javne infrastrukture, katerih varovalni pasovi se nahajajo v območju predmetne gradnje (Kostak, Telekom, Vipap, DRSI). Iz mnenj, ki so navedena v IV. točki izreka tega dovoljenja, izhaja, da ni zadržkov za izdajo tega dovoljenja z vidika predpisov mnenjedajalcev, ki so podlaga za njihovo izdajo. Investitor mora pri nadaljnjem projektiranju, med gradnjo in uporabo objekta upoštevati vse pogoje mnenjedajalcev, k čemur je zavezan v VI. točki izreka tega dovoljenja. Upravni organ glede navedenega še ugotavlja, da zahteve mnenjedajalcev, ki se nanašajo na pridobitev soglasja mnenjedajalcev k projektni dokumentaciji za izvedbo gradnje (PZI), nimajo ustrezne pravne podlage.
4. Iz dokumentacije za pridobitev gradbenega dovoljenja (DGD) in predloženih mnenj pristojnih mnenjedajalcev izhaja, da bo zagotovljena minimalna komunalna oskrba objektov, ki v konkretnem primeru obsega oskrbo s pitno vodo, energijo, odvajanje odpadnih voda in dostop do javne poti, kot je navedeno v izreku te odločbe.
5. Za predmetno gradnjo je bila izvedena presoja sprejemljivosti v skladu s predpisi, ki urejajo ohranjanje narave. Upravni organ ugotavlja, da nameravana gradnja ne bo škodljivo vplivala na varstvene cilje varovanih območij, njihovo celovitost in povezanost (ocena B) in da je izvedba posega sprejemljiva. Podrobnejša obrazložitev v zvezi s tem je podana v točki 9.3 te obrazložitve.
6. Iz elektronskih podatkov zemljiške knjige izhaja, da je investitor lastnik zemljišč parc. št. 303/1, 303/7, 189/2, 189/93, 758/1 in 320/1, vse k.o. (1316) Stara vas, s čimer je pravica graditi v njegovo korist izkazana. Investitor pa tudi za ostala izkazuje pravico graditi. Za zemljišče parc. št. 798/52 k.o. Stara vas ima sklenjeno pogodbo o ustanovitvi služnosti št. 25555-21-420041 z dne 16. 3. 21 za podzemno prečkanje zemljišča z vkopom in položitvijo komunalne kanalizacije ter služnostno pravico obratovanja, vzdrževanja in nadzora predmetnega odseka komunalne kanalizacije. Za zemljišča parc. št. 189/94, 189/65, 819/3, 798/44, vse k.o. Stara vas, je investitor predložil pogodbo o ustanovitvi služnostne pravice št. 77106-679/2021 z dne 19. 5. 2021 za izgradnjo, upravljanje in vzdrževanje izpusta očiščene odpadne vode. Za zemljišči parc. št. 798/38, 798/35, obe k.o. Stara vas, pa je predložil služnostno pogodbo št. 478-42/2021 O506 in št. ITS 15/2021 z dne 18.05.2021 za izgradnjo novega izpusta očiščene odpadne vode iz ČN Krka v Savo za potrebe dostopa v času gradnje, vzdrževanja, obratovanja in nadzora v času obratovanja. Vse pravice iz navedenih pogodb so predlagane za vpis v zemljiško knjigo. Iz navedenega izhaja, da ima investitor za predmetno gradnjo izkazano pravico graditi.
7. Investitor ni zavezanec za plačilo nadomestila za degradacijo in uzurpacijo prostora. V skladu z zakonom, ki ureja kmetijska zemljišča, je bila investitorju odmerjena odškodnina zaradi spremembe namembnosti kmetijskega zemljišča z odločbo št. 35114-6/2021/1 z dne 12. 5. 2021, investitor pa je izkazal, da je odškodnino poravnal.
8. Investitor je plačal komunalni prispevek, ki ga je dne 12. 3. 2021 z odločbo št. 3541-25/2021 odmerila občina Krško, kar izhaja iz predloženega potrdila o plačilu komunalnega prispevka.
9. V tem integralnem postopku je upravni organ izvedel presojo vplivov na okolje in ugotovil in ocenil dolgoročne, kratkoročne, posredne ali neposredne vplive nameravanega posega v okolje na človeka, tla, vodo, zrak, biotsko raznovrstnost in naravne vrednote, podnebje in krajino, pa tudi na človekovo nepremično premoženje, kulturno dediščino, ter njihova medsebojna razmerja.

Predmet presoje vplivov na okolje je gradnja druge faze kompleksa Krka Krško, in sicer obrata Sinteze 2 z vsemi, za delovanje potrebnimi podpornimi objekti za proizvodnjo farmacevtskih učinkovin, v skupni kapaciteti 150 ton letno. Obrat bo namenjen visoko tonažnim izdelkom, velikost serij bo od 100 kg do 800 kg. Obrat Sinteze 2 sestavljajo 4 objekti, in sicer: proizvodni objekt Sinteza 2, kemijsko analitski center (KAC1), skladišče tekočih surovin (STS) in čistilna naprava (ČN).

Proizvodni objekt Sinteza 2 predstavlja visoko tehnološko proizvodnjo sintezo farmacevtskih učinkovin v zaprtih, kontroliranih sistemih. Glede na naravo procesov bo objekt razdeljen na mokri kemijski del proizvodnega procesa (filter sušilniki in centrifuge, večji in manjši reaktorji), finalizacijski, suhi del proizvodnega procesa (vakuumski sušilniki, mlini in prostori za saržiranje sušilnikov ter pralnica opreme, skladišča in pomožni prostori) in energetski del (glikolska strojnica in regeneracijske linije). V sklopu gradnje proizvodnega objekta je predvidena še ureditev cevnega mostu EM2 in EM6, interne ceste in manipulativnih površin ter postavitev nove naprave za termično oksidacijo odpadnih plinov (RTO) ter pralnika hlapov (ZON in ZOK) za katere se v sklopu infrastrukturnih ureditev pripravi betonske platoje. Običajno proizvodnja farmacevtske učinkovine poteka v več fazah v katerih se izolirajo trdni intermediati ali končni produkt. Kemijska proizvodnja učinkovin poteka po klasičnih postopkih organske kemijske sinteze. Procesi so kontinuirni in nekontinuirani in se izvajajo na proizvodnih linijah, ki vključujejo šaržirne naprave, kemijske reaktorje, filtracijske enote (separatorje, centrifuge), sušilne enote ter eventualno mline ali sejalnike. Proizvodni postopki za sintezo aktivnih farmacevtskih substanc bodo potekali v več sinteznih stopnjah, v katerih se bodo izvajale različne fizikalne operacije in kemijske reakcije, in sicer:

* hidromehanske: mešanje, transporti in doziranja vseh vrst tekočin, raztapljanje, kristalizacija, ločevanje trdno-tekoče (centrifugiranje, tlačna filtracija), ločevanje tekoče-tekoče, ekstrakcije (tekoče-tekoče);
* termodifuzijske: segrevanje in hlajenje raztopin ali suspenzij med mešanjem, uparjevanja in destilacije (najpogosteje v vakuumu), sušenje, izvajanje kemijskih reakcij med refluktiranjem ipd.;
* mehanske operacije: mletje, pakiranje, razna doziranja trdnih snovi, odstranjevanje trdnih produktov iz centrifug in filtrov, mešanje (homogenizacija) ipd;
* kemijske reakcije: adicija, kondenzacija, eliminacija, radikalske reakcije, sinteze heterociklov, organske redoks reakcije, proteinske biosinteze, nukleofine/elektrofilne substitucije, reakcije spajanja ogljik/ogljik, reakcije spajanja ogljik/heteroatom.

Razvoj tehnologij sinteze farmacevtskih učinkovin ter kontrolna analitska dejavnost se bo izvajala v novem KAC1 s katerim se bodo izboljšale vertikalna integriranost učinkovin, intermediatov in standardov ter uredila potrebna spremljajoča in procesna analitika. Objekt bo vseboval pisarne, laboratorije, delavnice in shrambe (topil, plinov, kemikalij, odpadkov, čiste opreme). V sklopu gradnje objekta KAC1 je predvidena tudi ureditev cevnega mostu EM4, interne ceste in manipulativnih površin.

Zaradi povečanega obsega proizvodnje je načrtovana gradnja STS za pretovor, skladiščenje in distribucijo tekočih surovin – topil, ki se bodo uporabljala v večjih količinah. Sestavljajo ga cisternsko skladišče, pretakališče in točilnica manjše embalaže. Novo skladišče bo v prvi fazi namenjeno postavitvi 18 rezervoarjev, vsak volumna 40 m3 (14 za sveža topila, 2 za odpadna klorirana topila in 2 destilat), v morebitni naslednji fazi pa je možna postavitev dodatnih 8 rezervoarjev. V sklopu gradnje objekta STS je predvidena tudi ureditev cevnega mostu EM1 in EM3.

ČN bo namenjena celovitemu čiščenju vseh odpadnih voda (razen padavinskih) pred izpustom v reko Savo, ki nastajajo na lokaciji Krško. V sklopu ČN bodo potekali različni procesi, in sicer fizikalna in biološka obdelava odpadnih vod, pranje in shranjevanje embalaže ter čiščenje zraka iz objektov ČN. ČN bo vključevala tudi procesni laboratorij ter pokrit prostor za zbiranje in sortiranje trdnih odpadkov. V sklopu gradnje objekta ČN je predvidena tudi ureditev cevnega mostu EM5 in parkirišče P2.

Vsi predvideni objekti bodo priključeni na obstoječo interno infrastrukturo (vodovod, kanalizacija, elektrika, zemeljski plin, telekomunikacije), ki je na lokaciji predvidene gradnje že prisotna za delovanje obstoječega industrijskega obrata Sinteza 1, ki se nahaja na zemljiščih parc. št. 303/1, 303/7, 189/2, 189/93 in 189/91, vse k.o. (1316) Stara vas, in poleg objekta za proizvodnjo farmacevtskih učinkovin Sinteza 1 vključuje napravo za hidrogeniranje, kotlovnico, vodarno, priročna skladišča, analitsko – upravni objekt in skladišče nevarnih snovi. Pri tem ima Sinteza 1 proizvodno zmogljivost 30 ton sinteze aktivnih učinkovin na leto.

Upravni organ je v postopku z dopisom št. 35105-40/2020/5 z dne 4. 8. 2020 zaprosil Agencijo RS za okolje, Zavod RS za varstvo narave, Direkcijo RS za vode, Zavod za ribištvo Slovenije, Zavod za varstvo kulturne dediščine Slovenije, Urad RS za kemikalije in Upravo RS za jedrsko varnost za mnenje o sprejemljivosti nameravane gradnje z vidika njihovih pristojnosti in morebitne pogoje, ki se nanašajo na izvedbo gradnje in uporabo objekta.

Urad RS za kemikalije je dne 21. 8. 2020 podal mnenje št. 090-2/2020/2, iz katerega izhaja, da je nameravana gradnja sprejemljiva, ob določitvi ukrepov v gradbenem dovoljenju, ki izhajajo iz PVO, hkrati pa opozarjajo na elaborat eksplozijske ogroženosti, ki mora biti ustrezen. Zavod RS za varstvo narave, Območna enota Novo mesto, je podal mnenje št. 6-II-362/2-O-20/AŠP z dne 26. 8. 2020, iz katerega izhaja, da so vplivi posega s stališča ohranjanja narave sprejemljivi in v katerem med drugim ugotavljajo, da so vsebine ohranjanja narave v dokumentaciji ustrezno obravnavane in dobro predstavljeni vplivi in ocene gradnje Sinteze 2, s poudarkom na izgradnji čistilne naprave in izpustom iz nje v vodotok Savo. Prav tako so korektno podani omilitveni ukrepi za zmanjšanje ali odpravo negativnih posledic posega na EPO Sava od Radeč do državne meje v času izgradnje izpusta iz ČN po brežini in v reko. V kulturnovarstvenem mnenju Zavoda za varstvo kulturne dediščine Slovenije, OE Ljubljana, št. 35102-0418/2020-6-MP z dne 17. 9. 2020 je bilo ugotovljeno, da je načrtovani poseg skladen z veljavnim varstvenim režimom ob pogoju, da se izvede arheološke raziskave skladno z izdanimi kulturnovarstvenimi pogoji št. 35102-418/2020/2-MP z dne 12. 5. 2020.

Na podlagi mnenj oziroma dopisov Agencije RS za okolje (št. 35403-19/2020-4 z dne 18. 9. 2020 in št. 35403-19/2020-6 z dne 2. 12. 2020), Direkcije RS za vode (št. 35508-4248/2020-2 z dne 11. 9. 2020, št. 35508-4248/2020-4 z dne 15. 10. 2020, št. 35508-4248/2020-6 z dne 23. 11. 2020 in št. 35508-4248/2020-8 z dne 2. 12. 2020), Uprave RS za jedrsko varnost (351-5/2020/8 z dne 4. 9. 2020 in 351-5/2020/14 z dne 2. 12. 2020) in Zavoda za ribištvo Slovenije (št. 4202-118/2020/2 z dne 4. 9. 2020) je upravi organ investitorja večkrat pozval k dopolnitvi vloge (dopisi št. 35105-40/2020/30 z dne 25. 9. 2020, 35105-40/2020/32 z dne 5. 10. 2020, št. 35105-40/2020/38 z dne 20. 10. 2020, št. 35105-40/2020/45 z dne 26. 11. 2020, št. 35105-40/2020/50 z dne 4.12. 2020, št. 35105-40/2020/52 z dne 7. 12. 2020), na podlagi katerih sta bila DGD in PVO tudi večkrat dopolnjena. Zavod za ribištvo Slovenije je podal drugo mnenje št. 4202-118/2020-4 z dne 16. 11. 2020 v katerem ugotavlja, da so projektni pogoji vključeni v projektno dokumentacijo in, da je s stališča varstva rib in njihovih populacij poseg za gradnjo objekta Sinteza 2, sprejemljiv. Direkcija RS za vode je podala mnenje št. 35508-4248/2020-11 z dne 11. 1. 2021, v katerem je bilo ugotovljeno, da je nameravana gradnja z vidika upravljanja z vodami sprejemljiva, ob upoštevanju vseh varstvenih ukrepov med gradnjo in obratovanjem ter ob sklenitvi služnostne pogodbe za cevovod očiščenih odpadnih voda v Savo. V tretjem mnenju Uprave RS za jedrsko varnost št. 351-5/2020/21 z dne 28. 1. 2021 je bilo ugotovljeno, da gradnja in obratovanje projekta Sinteza 2 ne bo imela vpliva na jedrsko varnost NEK in varnost obratovanja načrtovanega odlagališča nizko in srednjeradioaktivnih odpadkov v Vrbini, zato je k projektu Sinteza 2 podano pozitivno mnenje. Agencija RS za okolje je dne 2. 2. 2021 podala tretje mnenje št. 35403-19/2020-8. Iz mnenj Agencije RS za okolje izhaja, da je nameravani poseg z vidika emisij v vode, tla, zrak, hrupa, svetlobnega onesnaževanja, elektromagnetnega sevanja in ravnanja z odpadki sprejemljiv oziroma sprejemljiv ob upoštevanju pogojev, navedenih v PVO in dodatnih zahtev, ki izhajajo iz navedenih mnenj.

Upravni organ je na podlagi vpogleda v DGD, PVO, Prostorski informacijski sistem in vsa pridobljena mnenja v zvezi s predmetno gradnjo ugotovil, da:

* so predvideni objekti umeščeni znotraj obstoječega kompleksa Krka Krško, ki se nahaja na območju občine Krško, v naselju Krško, pri čemer območje kompleksa na zahodni strani meji na kompleks tovarne papirja Vipap Videm Krško, severno poteka železniška proga Zidani most - Dobova, na vzhodni strani je kompleks omejen s potokom Potočnica in na južni strani z lokalno cesto št. 191111 (Krški most – Vrbina – Spodnji Stari Grad) oz obvoznico Vipap in v nadaljevanju z reko Savo;
* najbližji stanovanjski objekti se nahajajo SV od lokacije na oddaljenosti ca. 450 m, katere od obstoječega kompleksa Krka Krško ločuje glavna železniška proga;
* se na lokaciji nameravanega posega in v njeni neposredni bližini v naravi ne nahaja gozd, kmetijska zemljišča se nahajajo na V in JV strani kompleksa preko potoka Potočnica in obrambnega betonskega zidu za zaščito jedrske elektrarne Nuklearne elektrarne Krško (v nadaljevanju NEK);
* območje kompleksa Krka Krško se ne nahaja na območju poplav in ni poplavno ogroženo, prav tako ni erozijsko ogroženo, zaradi ravninske lege se nahaja tudi izven plazljivih in plazovitih območij;
* obravnavana lokacija leži izven vodovarstvenih območij (najbližje, zavarovano na občinskem nivoju, je preko Save, oddaljeno dobrih 200 m od predvidenih ureditev, črpališča pitne vode pa več kot 2,5 km);
* je bila za prvo fazo kompleksa Krka Krško – Sinteza 1 izvedena presoja vplivov na okolje in izdano okoljevarstveno soglasje št. 35407-42/2010-53 z dne 27. 9. 2011, in sicer za gradnjo večnamenskega obrata Sinteza 1 za proizvodnjo farmacevtskih učinkovin s kemijsko sintezo v kapaciteti 30 t na leto;
* je bilo za obstoječo napravo, ki se uvršča med naprave, ki lahko povzroči onesnaženje okolja večjega obsega, in sicer obratovanje naprave, ki v proizvodnji osnovnih farmacevtskih izdelkov uporablja kemične postopke, izdano okoljevarstveno dovoljenje št. 35407-42/2010-53 z dne 27. 9. 2011, ki je bilo spremenjeno z odločbama št. 35406-38/2012-6 z dne 13. 3. 2014 in št. 35406-27/2016-5 z dne 14. 9. 2016;
* so zaradi prostorske in funkcionalne povezanosti novo načrtovanih in obstoječih objektov na obravnavani lokaciji, v PVO, pri oceni celotnega vpliva poleg vplivov predmetne gradnje upoštevane tudi obstoječe obremenitve okolja, ki so povezane z obratovanjem obstoječih objektov v sklopu Sinteze 1;
* bodo vplivi, bodisi v času gradnje bodisi uporabe objektov, na tla, vode, naravo, svetlobno onesnaževanje in kulturno dediščino ter vplivi z vidika okoljskih nesreč, nebistveni, ob upoštevanju dodatnih ukrepov in pogojev, ki jih mora investitor upoštevati, da bi preprečil, zmanjšal ali odstranil škodljive vplive na okolje, ki jih je upravni organ določil v V. točki izreka tega dovoljenja in kot je obrazloženo v nadaljevanju;
* so ostali vplivi v času gradnje in uporabe oziroma obratovanja objektov, obravnavani v PVO, ob upoštevanju projektnih rešitev in z upoštevanjem vseh zahtev, predvidenih v zakonskih in podzakonskih predpisih in v OPPN, ocenjeni kot nebistveni oziroma jih ni. Podrobnejši opisi in obrazložitve v zvezi s tem izhajajo iz PVO, navedenem v točki III. izreka tega dovoljenja.
  1. Varstvo površinskih voda

Na območju kompleksa Krka Krško oz. načrtovane gradnje objektov ni vodnih in priobalnih zemljišč. Se pa ta nahajajo v neposredni bližini. Večji vodotok na obravnavanem območju je reka Sava, ki teče ob južni meji kompleksa Krka Krško in je od najbližjega načrtovanega objekta, ČN, oddaljena okoli 100 m. Srednji letni pretok Save (Qs) na najbližji hidrološki postaji v Čatežu (ca 11 km dolvodno) znaša 268 m3/s (obdobje 1976 – 2018), najmanjši pretok (Qnp) pa 77,8 m3/s (povratna doba 2 leti) oz. 46,3 m3/s (povratna doba 100 let). Neposredno ob strugi reke Save se na območju naselja Krško pojavljajo redke poplave, ki pa ne posegajo na ureditveno območje kompleksa Krka Krško, saj je za razlitje namenjen nekaj m pas ob sami strugi. Ob V in JV meji območja teče še potok Potočnica, ki se izliva v Savo ob južnem robu območja kompleksa.

Reka Sava je v obstoječem stanju recipient za prečiščene industrijske, padavinske in komunalne vode. Glede na zadnje razpoložljive podatke Agencije RS za okolje je bilo kemijsko stanje reke Save na vodnem telesu Sava Krško – Vrbina (SI1VT913), ki se nahaja na obravnavanem območju, v letih 2018 in 2019, na najbližjem merilnem mestu območja kompleksa Krka Krško, št. 3795 – nad NEK Krško, ki se nahaja ca 1,5 km dolvodno, ocenjeno kot dobro, medtem, ko je bilo leta 2018 kemijsko stanje v organizmih (bioti) ocenjeno kot slabo zaradi povišanih vrednosti živega srebra, bromiranega difenileterja ter dioksinov in podobnih spojin. Prav tako je bilo v letih 2016 in 2018 ocenjeno dobro kemijsko stanje reke Save na merilnem mestu št. 3804 – HE Krško, ki se nahaja ca 3,5 km gorvodno od obravnavane lokacije na vodnem telesu Sava Boštanj – Krško (SI1VT739). Ekološko stanje / ekološki potencial je na vodnem telesu Sava Krško – Vrbina (SI1VT913) v obdobju med letoma 2016 in 2019 ocenjeno kot dobro, medtem ko na vodnem telesu Sava Boštanj – Krško (SI1VT739), zmerno.

Na območju kompleksa Krka Krško oz. zaradi obratovanja obrata Sinteze 1 nastajajo odpadne vode, in sicer industrijske (tehnološke) odpadne vode osnovnega tehnološkega postopka (proizvodnja, pranje in čiščenje), odpadne vode energetske oskrbe (odsoljevanje iz sistema stolpne hladilne vode, kaluženje kotlov, izpiranje filtrov in priprava vode z rezervno osmozo in ionsko izmenjavo) in komunalne odpadne vode, ki se združijo v zbirnem kanalu na lokaciji kompleksa ter se nato preko javne kanalizacije vodijo na KČN Vipap. Industrijske odpadne vode in odpadne vode energetske oskrbe se prej še nevtralizirajo v egalizacijskem nevtralizacijskem bazenu in se preko iztokov V1 (industrijske odpadne vode) in V2 (odpadne vode energetske oskrbe) ter merilnih mest prečrpavajo v skupni zbirni kanal. V letu 2019 je nastalo 28.720 m3 odpadnih voda (tehnološke, energetske, komunalne). Padavinske vode iz strešnih površin se preko peskolovov ponikajo v principu za posamezne objekte. Vse zunanje povozne in manipulativne površine so utrjene, omejene z dvignjenimi robniki in nagnjene proti dežnim rešetkam, preko katerih se vse odpadne padavinske vode zberejo v kanalizaciji onesnaženih padavinskih voda. Za kanalizacijski sistemom je vgrajen skupni lovilnik olj (skladen s standardom SIST EN 858-2) z usedalnikom, nazivne kapacitete 1500 l/s, s pretokom 300 l/s skozi lovilnik olj. Tako očiščena odpadna padavinska voda se preko kanalizacijskega sistema za padavinske vode odvaja v reko Savo na izpustu I2.

Iz Poročil o obratovalnem monitoringu odpadnih vod za podjetje Krka d.d., Kompleks Krka Krško – Sinteza 1 za leto 2018 in 2019 izhaja, da je naprava na iztoku V1 (tehnološke odpadne vode), v skladu z 10. členom Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15; v nadaljevanju Uredba o emisiji snovi in toplote), presegala mejne vrednosti za parametre nikelj, krom, lahkohlapne halogenirane ogljikovodike (LKCH) in lahkohlapne aromatske ogljikovodike (BTX), določene v veljavnem okoljevarstvenem dovoljenju oz. odločbah o njegovih spremembah. V skladu z 11. členom Uredbe o emisiji snovi in toplote je tako naprava na iztoku V1 v letu 2018 in 2019 obremenjevala okolje čezmerno. Na iztoku V2 (odpadne vode energetske oskrbe) naprava v skladu z 10. členom Uredbe o emisiji snovi in toplote ni presegala mejne vrednosti za noben parameter, ki so določene v veljavnem okoljevarstvenem dovoljenju oz. odločbah o njegovih spremembah.

Voda za potrebe Sinteze 1 se za tehnološki odvzem in pitno vodo uporablja iz javnega vodovodnega omrežja na podlagi vodnega dovoljenja 35536-7/2016-2 z dne 18. 3. 2016 v količini največ 250 m3/dan in največ do 58.000 m3/leto, ki je bilo za potrebe povečanja proizvodnje (Sinteza 2) spremenjeno z odločbo o spremembi vodnega dovoljenja št. 35530-39/2020-2 z dne 28.5.2020, ki dovoljuje neposredno rabo vode iz objektov in naprav za oskrbo s pitno vodo, za tehnološke namene, z odvzemom iz javnega vodovoda v količini največ 12 l/s oz. 430 m3/dan in največ do 142.000 m3/leto. Obstoječa poraba pitne vode za sanitarno in tehnološko uporabo Sinteze 1 je v letu 2019 znašala okoli 35.000 m3.

9.1.a Pričakovani vplivi v času pripravljalnih del in gradnje ter pogoji

Gradbišče ne posega v potok Potočnica niti v priobalno območje potoka Potočnice. Dostopna gradbiščna pot do KAC1, torej med STS in KAC1, je od vodnega telesa Potočnice v najbližji točki oddaljena okoli 8 m. Med kompleksom Krka Krško in Potočnico je tudi ograja, ki ostaja v funkciji in se samo podaljša od STS do KAC1. Se bo pa z gradnjo neposredno poseglo v vodno in priobalno zemljišče Save, vendar le v okviru izgradnje vkopanega cevovoda iz novo načrtovane ČN z iztokom v Savo. Vodno zemljišče Save obsega strugo ter poplavno območje vključno z bregom (1. ježo) pod cesto, priobalno zemljišče sega nekje do roba ceste obvoznice Vipap. Iztok iz ČN bo speljan v smeri proti obvoznici Vipap. Pred obvoznico se bo izdelal jašek, v katerem se bosta združila iztoka iz ČN in pretežni del energetske odpadne vode, ki bo speljan mimo ČN. Kota iztoka iz ČN je višinsko locirana nad koto višine stoletne vode Save, s čimer je zagotovljen iztok iz ČN tudi v primeru stoletne visoke vode. Kanalizacijska cev se bo vkopala po obali Save in se zaključila pod gladino reke Save. Globina iztoka bo tolikšna, da bo le-ta potopljen v vseh režimih delovanja verige hidroelektrarn. Na takšen zaprti način vodenja izpusta v reko Savo se prepreči penjenje izpuščene vode zaradi degazacije. Na samem iztoku se bo z ustreznim skalometom izvedlo tudi utrjevanje cevi in protierozijska zaščita brežine. Zaradi posega v strugo vodotoka lahko prihaja do vnosa materiala in kaljenja vode ter spiranja onesnaževal v vodo. Gradnja iztoka bo časovno zelo kratkega značaja, zato prekomernih vplivov na reko Savo v času gradnje iztoka ni pričakovati. Upravni organ je v točki V./1 izreka tega dovoljenja določil ukrepe preventivne narave, ki bodo zmanjšali nevarnost nesreče in morebitne vplive gradnje iztoka iz ČN na reko Savo. Prav tako je treba upoštevati zahteve za varstvo priobalnega območja iz 27. člena OPPN.

9.1.b Pričakovani vplivi v času uporabe oz. obratovanja

V sklopu obrata Sinteza 2 bodo nastajale industrijske (tehnološke in energetske), komunalne, padavinske odpadne vode iz manipulacijskih površin in čiste padavinske vode iz streh načrtovanih objektov. Vse odpadne vode se bodo odvajale po ločenih kanalizacijskih sistemih. Nov ločeni kanalizacijski sistem načrtovanih objektov se bo priključil na obstoječega. Vsi kanalizacijski sistemi so bili že v fazi izgradnje Sinteze 1 dimenzionirani zadostno za nadaljnje širitve kompleksa.

Način odvajanja padavinskih vod se z izgradnjo novih objektov ne spreminja. Padavinske vode iz novih strešnih površin se bodo preko peskolovov ponikale za posamezne objekte, s čimer bo zagotovljeno čim bolj razpršeno in čim hitrejše ponikanje vode v podtalnico. Vse nove zunanje povozne in manipulativne površine bodo utrjene, omejene z dvignjenimi robniki in nagnjene proti dežnim rešetkam, preko katerih se bo vsa odpadna padavinska voda zbrala v kanalizaciji onesnaženih padavinskih voda in se nato preko obstoječega lovilnika olj z usedalnikom preko obstoječega izpusta I2 odvajala v reko Savo. Z obravnavano dograditvijo, nazivna kapaciteta lovilnika olj še ne bo zapolnjena. Skupni največji dotok na lovilnik olj ob močnem nalivu je 751,66 l/s.

Z načrtovanimi ureditvami se bo spremenil sistem za čiščenje in izpust industrijskih ter komunalnih odpadnih voda, ki se bodo namesto v javno kanalizacijo odvajale na novo načrtovano biološko ČN z membransko tehnologijo in naprej po čiščenju v reko Savo. V obstoječem stanju namreč na sedanjem iztoku odpadnih voda iz kompleksa Krka Krško v javno kanalizacijo in naprej na KČN Vipap, prihaja do občasnih preseganj mejnih vrednosti posameznih parametrov, zato je v okviru nameravane gradnje načrtovana tudi nova lastna ČN za ustrezno čiščenje odpadnih voda. Predvidena je ločitev obstoječega mešanega sistema kanalizacije v ločen sistem za odvajanje tehnološke, energetske in komunalne odpadne vode. Obstoječa mešana fekalna kanalizacija bo po izgradnji ČN ostala kanalizacija za odvajanje komunalne odpadne vode. Priključki energetske in industrijske (tehnološke) odpadne vode se bodo ukinili. Dogradita se še trasi za ločen odvod industrijske (tehnološke) in energetske vode.

Industrijske (tehnološke) odpadne vode bodo v sklopu obrata Sinteza 2 nastajale iz tehnološkega procesa, iz pranja opreme, v pralnici tehnološke opreme in na pralnikih plinov. Iz obeh obratov (Sinteza 2 in Sinteza 1) se bodo v skupni količini 126 m3/dan (Sinteza 1 in pomožni objekti, hidrogeniranje in RTO 20 m3/dan, pralniki ZON in ZOK 20 m3/dan in Sinteza 2 ter KAC-1 86 m3/dan) zbirale v obstoječem zbirnem rezervoarju tehnoloških odpadnih vod volumna 80 m3 (VTOK). Iz zbirnega rezervoarja, kjer se uravnava pH se bodo tehnološke odpadne vode preko tlačnega cevovoda odvajale na linijo za predčiščenje tehnoloških odpadnih vod, ki se izvaja z uparevanjem na tankoplastnem uparjalniku, kjer se učinkovito odstranijo lahkohlapne snovi. Postopek odparevanja je zanesljiv saj tehnologija zagotavlja, da je koncentracija metilenklorida na iztoku iz uparjalnika pod 1mg/l. Hkrati se odstrani še velik del ostalih organskih topil, s čimer se zmanjša organska obremenitev tehnoloških odpadnih vod za več kot 60 %, s tem pa tudi obremenitev čistilne naprave. Odparjene lahkohlapne snovi se skondenzira na kondenzatorju, kondenzirana topila pa prečrpavajo v rezervoar za topila (VTOT rezervoar ob sintezi). Del lahkohlapnih snovi, ki se v vodnem kondenzatorju ne kondenzirajo (predvsem LKCH snovi), se vodi iz kondenzatorja kot odduhe na termično oksidacijo v RTO. Tehnološka odpadna voda se nato po predčiščenju, preko merilnega mesta MMV3 za izvajanje obratovalnega monitoringa, steka v zbirni jašek in od tam na biološko čiščenje na ČN. Industrijske (tehnološke) odpadne vode bodo vsebovale:

* ostanke različnih organskih topil, metanol, etanol, aceton, etilacetat, izopropanol, izopropilacetat, toluen, TBME, cikloheksan, acetonitril,
* BTX (toluen) v območju 0-520 mg/l; v povprečju 375 mg(l sprememba sledi topnosti toluena -topnost toluena pri 20oC je 520mg/l),
* LKCH (metilenklorid) je v območju 10-700 mg/L, v povprečju 350 mg/L,
* različne anorganske soli,
* ostanke medizdelkov in učinkovin iz različnih tehnoloških faz pri sintezah učinkovin,
* pralne vode iz tehnoloških procesov.

Obrat Sinteza 2 in ostali novi objekti se bodo oskrbovali iz obstoječih sistemov priprave energetskih vod (deionizirana voda, voda za hladilne sisteme, pitna voda). Količina industrijskih (energetskih) odpadnih voda, ki se bo zbirala v zbirnem jašku odpadnih vod iz energetske oskrbe bo 143 m3/dan (Sinteza 1 in pomožni objekti 52 m3/dan in Sinteza 2 91 m3/dan). Deloma se bodo energetske odpadne vode ponovno uporabile za pranje opreme in naprav ČN (65 m3/dan), ki se bodo po uporabi speljale v zbirni jašek, nato pa prečrpavale v egalizacijski bazen na ČN. Preostali del energetskih odpadnih voda (58 m3/dan) se bo odvedlo mimo ČN, preko merilnega mesta MMV2 za izvajanje obratovalnega monitoringa, neposredno v iztok za ČN in nato naprej v reko Savo. Sestava energetskih odpadnih vod bo po izvedbi načrtovanih ureditev popolnoma enaka sestavi obstoječih energetskih odpadnih vod, ki glede na zadnje razpoložljive rezultate monitoringov izkazuje, da je primerna za izpust v reko Savo brez predčiščenja. Izračunane koncentracije onesnaževal (gre za srednje – povprečne vrednosti koncentracij posameznih onesnaževal iz monitoringov v letu 2018 in 2019) kažejo, da bodo po izvedbi načrtovanih ureditev zagotovljene koncentracije onesnaževal na iztoku energetskih odpadnih vod v reko Savo (iztok V2) veliko pod mejnimi vrednostmi, ki so določene v veljavnem okoljevarstvenem dovoljenju oz. odločbah o njegovih spremembah.

V okviru načrtovanih ureditev bodo komunalne odpadne vode nastajale v objektu Sinteza 2 in KAC1. Vse komunalne odpadne vode se bodo vodile direktno na ČN, predhodno se bodo iz nje odstranili večji mehanski delci. Količina komunalnih odpadnih voda, ki bo dotekala na vtočni jašek odpadnih vod pred ČN bo 23 m3/dan (Sinteza 1 in pomožni objekti 4 m3/dan in Sinteza 2 ter KAC1 19 m3/dan).

Količina odpadnih voda ter emisije snovi v vode se bodo zaradi načrtovane gradnje in s tem povečanja proizvodne zmogljivosti sinteze aktivnih učinkovin bistveno povečale. Letno se tako ob obratovanju 24 na dan 365 na leto pričakuje dotok na ČN največ 76.285 m3 odpadne vode, kar pomeni povečanje letnih količini za okoli 47.500 m3 (v letu 2019 je nastalo 28.720 m3 odpadnih voda oz. ca. 74 m3/dan).

Na ČN bodo tako dotekale združene, mešane odpadne vode, ki se bodo zbrale na vtočnem jašku pred ČN, in sicer tehnološke vode po predobdelavi (ca 121 m3/dan), komunalne odpadne vode (ca 23 m3 /dan) in pralne vode iz pralnikov zraka in pralnice embalaže (ca 65 m3/dan), skupaj 209 m3/dan. ČN je projektirana na največji dnevni pretok 209 m3 na dan, zmogljivost čiščenja odpadne vode izraženo v populacijskih ekvivalentih (PE) pa znaša 60.000 PE. ČN bo vključevala linijo za fizikalno kemijsko prečiščenje odpadnih vod (to je odstranjevanje lahkohlapnih kloriranih ogljikovodikov in hlapnih organskih spojin) in aerobno biološko napravo za čiščenje odpadnih vod, ki jo sestavljajo egalizacijski bazen, primarni usedalnik, trije biološki bazeni, membranska filtracija, bazen očiščene vode, reaktor za aerobno stabilizacijo blata ter linija za obdelavo odvečnega blata in pralnik zraka. S predvideno ČN bo tako zagotovljeno:

* ločeno zbiranje biološko nerazgradljivih, toksičnih, močno onesnaženih odpadnih lužnic in odpadnih topil ter predaja le teh pooblaščenim zbiralcem in odstranjevalcem v sežig;
* predčiščenje odpadnih vod onesnaženih s specifičnimi polutanti (LKCH) in nehalogeniranimi organskimi topili s postopkom vakuumskega uparevanja,
* destilacija po uparjanju z namenom ponovne uporabe topil v procesu in s tem zmanjševanje količine nevarnih odpadkov in onesnaženosti odpadne vode;
* nevtralizacijsko-egalizacijski bazen z namenom zmanjšanja porabe kemikalij za nevtralizacijo in s tem zmanjšanje skupnega onesnaženja,
* čiščenje s postopkom nitrifikacije in denitrifikacije ter defosforizacijo,
* ločevanje prečiščenih odpadnih vod s postopkom membranske filtracije in
* ločeno zbiranje hladilnih vod in vod iz priprave tehnoloških vod, ki nimajo fizikalno kemijskega onesnaženja ter ponovna uporaba vod za pranje in za potrebe čiščenja odpadnega zraka iz ČN.

Iztok iz ČN v reko Savo bo speljan preko merilnega jaška za izvajanje obratovalnega monitoringa MMV1. Hkrati bo na lokaciji izveden tudi servisni izpust za čas remonta naprave, ko bodo nastajale le komunalne odpadne vode, ki se bodo po potrebi preusmerile pred ČN na servisni iztok, ki je priključen na javno kanalizacijo in naprej na KČN Vipap. Pred izpustom v javno kanalizacijo bo nameščeno merilno mesto MMV4 z merilnikom pretoka.

Primerjava vrednosti koncentracij posameznih parametrov, ki bodo dosežene oz. zagotovljenje v iztočni vodi iz ČN v reko Savo po izvedbi načrtovanih ureditev z mejnimi vrednostmi, določenimi v Uredbi o emisiji snovi in toplote pri odvajanju odpadne vode iz naprav za proizvodnjo farmacevtskih izdelkov in učinkovin (Uradni list RS, št. 94/07) in v Zaključku o BAT za čiščenje odpadnih voda in plinov ter ravnanje z njimi v kemični industriji, ki so bili izdani kot izvedbeni sklep komisije z dne 30. maja 2016 (2012/135/EU) in dne 9. 6. 2016 objavljeni v Evropskem uradnem listu L153 (v nadaljevanju Zaključki o BAT CWW) je, ob upoštevanju začetnih predpostavk za projektiranje ČN ter pričakovani učinkovitosti ČN, pokazala, da bodo koncentracije posameznih parametrov očiščene odpadne vode na iztoku iz ČN ustrezne oz. skladne z zakonodajo oziroma Zaključki o BAT CWW.

Zaradi odvajanja prečiščenih odpadnih vod v vodotok, povečane količine odpadnih voda ter s tem onesnaževal iz proizvodnje, je bila izvedena tudi ocena vpliva na kemijsko in / ali ekološko stanje reke Save. Glede na predvidene letne količine onesnaževal, ki bodo z odpadnimi vodami iz celotnega kompleksa Krka Krško emitirane v reko Savo je bilo preverjeno, ali bodo le-te povečale obstoječe vrednosti onesnaževal v reki Savi. Rezultati preračuna koncentracij posameznih onesnaževal po razredčenju v reki Savi ter analiza vpliva teh onesnaževal na vodo Save so pokazali, da bo razredčenje v Savi tako veliko, da tudi ob nizkih pretokih Save in velikih pritokih iz Krke, onesnaževala v odpadni vodi iz lokacije kompleksa Krka Krško ne bodo bistveno vplivale na obstoječe kemijsko stanje in / ali ekološko stanje reke. Prečiščena odpadna voda iz kompleksa Krka Krško ne bo znatno povečala obstoječih koncentracij posameznih onesnaževal reke Save oz. se razredi kemijskega stanja in ekološkega stanja reke Save zaradi načrtovanih ureditev in obstoječe proizvodnje ne bodo spremenili. Glede na skupni povprečni volumen iztoka v Savo (očiščene odpadne vode iz ČN 209 m3/dan + energetske odpadne vode 58 m3/dan), ki bo znašal v povprečju 267 m3/dan, tudi vpliva na običajni pretok Save ni pričakovati.

Do pomembnejših emisij v površinske vode v času obratovanja bi lahko prišlo tudi zaradi delovnih procesov na območju pretakališč za pretakanje goriv oz. nevarnih snovi, če bi se eventualno razlita snov oz. onesnažena padavinska voda z nevarnimi snovmi preko odprtega zasuna iz pretakališč stekala preko padavinske kanalizacije v reko Savo. Upravni organ je v točki V./2.2. izreka tega dovoljenja določil pogoja za ustrezno ravnanje na pretakališčih, kot je opisano v obrazložitvi točke 9.2. Varstvo tal in podzemnih voda. S tem bo tudi preprečeno prehajanje nevarnih snovi iz pretakališč preko interne padavinske kanalizacije v reko Savo.

Vsa voda za potrebe obratovanja obrata Sinteze 2 se bo tudi v bodoče pridobivala iz vodovoda. Zaradi povečanja proizvodnje se bo povečala tudi poraba vode, in sicer bo skupni novi predviden letni odjem vode na lokaciji (Sinteza 1 + Sinteza 2) okoli 121.600 m3, kar bo v okviru dovoljenih količin, določenih v odločbi o spremembi vodnega dovoljenja št. 35530-39/2020-2 z dne 28.5.2020.

* 1. Varstvo tal in podzemnih voda

Območje novih ureditev v naravi predstavlja večinoma travnik. Na skrajnem JZ delu območja, kjer je predvidena ČN, je površje umetno nadvišano. Na površini ca. 2,6 ha je bivše območje odlaganja elektrofiltrskega (EF) pepela sosednje tovarne papirja. Glede na podatke iz Hidrogeološke okoljevarstvene ocene odloženega elektrofiltrskega pepela na lokaciji kompleksa Krka Krško (št. K-II-30d/I-1/56 z dne 26. 5. 2011, Geološki zavod Slovenije) ima telo zemljine, ki je pomešano z EF pepelom, volumen približno 135.000 m3 z najnižjo ugotovljeno koto dna te zemljine 153,75 m. Glede na podatke o najvišji koti podzemne vode, ki je 153 m n.v., omočen del vodonosnika tako ne sega do nivoja dna območja odlaganja. EF pepel je pomešan z drevesnim lubjem in lesnimi ostanki od lupljenja hlodovine (glede na 4 vrtine izvedene v letu 2011) ter prekrit z neenakomerno debelo plastjo zemljine. Odpadek je z leti spremenil svoje fizikalne in kemijske lastnosti zaradi spiranja in drugih fizikalno kemijskih procesov. Odloženi odpadek se je zarastel z raznovrstnim rastlinjem (travinje, topol in drugo grmičevje).

Na območju odlaganja EF pepela so bile v preteklosti izvedene številne analize odloženega materiala oz. analize za potrebe določevanja kemijskih lastnosti EF pepela in analize vplivov tega območja na podzemne vode. V analizi EF pepela iz leta 2008 je bilo ugotovljeno, da vsebnost niklja in molibdena presegata mejno vrednost, določeno za rabo tal, glede na Uredbo o mejnih, opozorilnih in kritičnih imisijskih vrednostih nevarnih snovi v tleh (Uradni list RS, št. 68/96 in 41/04 – ZVO-1; v nadaljevanju Uredba o tleh). Vrednosti ostalih parametrov so bile pod predpisanimi mejnimi vrednostmi, vendar sta bila parametra baker in skupni krom zelo blizu predpisane meje. Hkrati je bilo glede na takrat veljavno zakonodajo ugotovljeno, da zemljina kjer je odložen EF pepel nima lastnosti nevarnega odpadka. V izlužku je bila rahlo presežena normativna vrednost za sulfat. V sklopu analize je bila izvedena tudi meritev radioaktivnosti, in sicer so bile izvedene meritve radonskega potenciala in hitrosti doz sevanja gama. Dobljene vrednosti izmerjenih koncentracij radona so bile podobne kot na podlagah z nizkim radonskim potencialom v Sloveniji. Prav tako je bila hitrost izhajanja radona iz pepela primerljiva z vrednostmi, dobljenimi drugod po Sloveniji. Hitrost enakovredne doze sevanja gama pa je bila za okrog 50 % višja kot nad navadnim zemljiščem v Krškem in za okrog 25 % nižja kot npr. na granitnem Pohorju. V letu 2020 so bile izvedene dodatne raziskave onesnaženosti zemeljskega izkopa na lokaciji nekdanjega odlaganja EF pepela, z namenom izdelave ocene in klasifikacije odpadka (Ocena nenevarnega odpadka. Ocena odpadka za podjetje Krka d.d., za odpadek s št. odpadka 17 05 04 – Zemljina in kamenje, ki nista navedena v 17 05 03, št. 115-58/20 z dne 11. 5. 2020, NLZOH Novo mesto in Ocena inertnega odpadka. Ocena odpadka za podjetje Krka d.d., za odpadek s št. odpadka 17 05 04 – Zemljina in kamenje, ki nista navedena v 17 05 03. Št. 119-61/20 z dne 11. 5. 2020 NLZOH Novo mesto). Na podlagi izvedene raziskave nevarnih lastnosti skladno z Uredbo o odpadkih (Uradni list RS, št. 37/15, 69/15 in 129/20; v nadaljevanju Uredba o odpadkih), je bilo ugotovljeno, da obravnavani odpadek ne izkazuje nevarne lastnosti, zato se uvršča med nenevarne odpadke. Bodoči izkopi iz območja bivšega območja odlaganja EF pepela so bili klasificirani kot odpadek s številko 17 05 04 (Zemljina in kamenje, ki nista navedena v 17 05 03). Za potrebe ugotavljanja obstoječega stanja in kakovosti tal sta bili v letu 2020 izdelani še analizi tal na severnem območju predvidenih ureditev, in sicer na območju Sinteze 2 in KAC1. Iz analiz tal (Ocena kakovosti zemeljskega izkopa glede na Uredbo o obremenjevanju tal z vnašanjem odpadkov, Uradni list RS, št. 34/08 in 61/11, za Krka d.d., PE Krško - KAC1, št. 170-102/20, NLZOH, Novo mesto, oktober 2020 in Ocena kakovosti zemeljskega izkopa glede na Uredbo o obremenjevanju tal z vnašanjem odpadkov, Uradni list RS, št. 34/08, 61/11, za Krka d.d., PE Krško - Sinteza 2, št. 171-103/20, NLZOH, Novo mesto, oktober 2020) izhaja, da analizirana zemeljska izkopa na obeh lokacijah izpolnjujeta zahteve iz prve in druge alineje prvega odstavka 5. člena Uredbe o obremenjevanju tal z vnašanjem odpadkov (Uradni list RS, št. 34/08 in 61/11; v nadaljevanju Uredba o obremenjevanju tal) in sta tako primerna za rekultivacijo tal, nasipavanje spodnjih plasti kmetijskih zemljišč in stavbnih zemljišč ter nasipavanje območij mineralnih surovin za zapolnitev tal po izkopu. Na podlagi vrednotenja nevarnih lastnosti odpadka, skladno z Uredbo o odpadkih, je bilo tudi ugotovljeno, da analizirana zemeljska izkopa ne izkazujeta nobene nevarne lastnosti od HP1 – HP15 in se uvrščata med nenevarne odpadke. Zemeljskima izkopoma je bila dodeljena št. odpadka 17 05 04. V obeh zemeljskih izkopih je bila skladno s Uredbo o obremenjevanju tal rahlo presežena le mejna vrednost za parameter pH (6,5 - 8), in sicer na lokaciji KAC1 (pH = 8,2) ter območju Sinteze 2 (pH = 8,7). Rahlo povišani vrednosti pH so najverjetneje posledica lokalnih razmer in naravnih lastnosti tal in ne onesnaženja.

Iz analize izdelane v letu 2011 (Poročilo o vplivu na podzemne vode ob odlagališču pepela ob tovarni Vipap Videm Krško, št. 72-196/11 z dne 19.5.2011, Zavod za zdravstveno varstvo Novo mesto), v okviru katere so bile izdelane 4 vrtine in analizirani številni parametri, tudi izhaja, da odloženi pepel nima vpliva na preiskane podzemne vode.

Obravnavana lokacija se nahaja na območju vodnega telesa podzemne vode Krška kotlina (VTPodV 1003). Vodno telo se nahaja v treh tipičnih vodonosnikih. Ranljivost telesa je ocenjena kot zelo visoka. Vodno telo ima značilno povezavo s površinskimi vodami. Reka Sava predstavlja pomembno hidrodinamsko mejo aluvialnem vodonosniku, saj ga večinoma drenira, delno pa tudi napaja. Glede na Hidrogeološko poročilo (št. GA 1523/19, oktober 2019, Geo-Aqua d.o.o.) območje načrtovanih ureditev spada v prvi vodonosnik. Vodonosno strukturo sestavljajo kvartarni nanosi reke Save, ki so sestavljeni iz prodov (75%) in peskov (25%), katerih debelina na območju posega se giblje med 8 in 12 m, pod to globino pa se pričenjajo pliocenske gline. Glede na črpalne preizkuse kvartarnih nanosov so plasti dobro propustne. Najvišji nivo podzemne vode je nekje na 153 m n.v. Smer toka podzemne vode je SZ proti JV, torej ni v liniji poteka struge Save. Pretok vode znaša 160 l/s, hitrost toka je 6 m/dan.

Kakovost podzemne vode vodnega telesa podzemne vode Krške kotline se v okviru državnega monitoringa spremlja na več merilnih mestih. Najbližje merilno mesto obravnavani lokaciji je Vrbina NE-1077, ki se nahaja ca. 1,2 km vzhodno. Kemijsko stanje vodnega telesa podzemne vode Krške kotline je bilo glede na podatke državnega monitoringa v letih od 2007 do 2019 dobro, z izjemo leta 2008 in 2009, ko je bilo opredeljeno kot slabo. Trendi kažejo, da so koncentracije disetil - atrazina v upadanju, tudi nitrata na merilnem mestu Sp. Stari Grad medtem ko v Drnovem v porastu. Glede na zadnje razpoložljive podatke je količinsko stanje telesa podzemne vode za leto 2017 ocenjeno kot dobro, z visoko stopnjo zaupanja, kar pomeni, da je na danem vodnem telesu podzemne vode delež merilnih mest, ki nimajo značilnega upadajočega trenda večji od 75 %.

9.2.a Pričakovani vplivi v času pripravljalnih del in gradnje ter pogoji

Posegov v tla bo relativno veliko, saj bo veliko izkopov. Gradbišče za vse štiri objekte bo obsegalo skupaj ca. 61.330 m2 (po posameznih objektih: Sinteza 2: 29.350 m2, KAC1: 8.950 m2, STS: 3.370 m2 in ČN: 19.660 m2). Skupna količina izkopov bo 46.200 t oz. 35.530 m3 v razsutem stanju, od tega 29.000 t prsti, zemljine in kamenja (22.300 m3 v razsutem stanju, od tega 5.800 m3 humusa) ter 17.200 t materiala pomešanega z EF pepelom (13.230 m3 v razsutem stanju). Humusni pokrov se bo trajno odstranil na območju načrtovanih objektov, platojev, cest ipd, v velikosti okoli 29.000 m2.

Ves zemeljski izkop, ki ga predstavlja odpadek št. 17 05 04 se bo ponovno uporabil na obravnavani lokaciji na gradbišču v skladu z Uredbo o ravnanju z odpadki, ki nastanejo pri gradbenih delih (Uradni list RS, št. 34/08) in Uredbo o obremenjevanju tal, in sicer za zasipavanje terena in poravnave lokalnih depresij, izdelavo nosilnih slojev, zasipavanje in utrjevanje zasipov med temelji in za temelji – vzporedno z betoniranji, izdelavo delovnih platojev za pilotiranje in nasutja nepozidanih površin. Izkopi iz območja odlaganja EF pepela se bodo ponovno uporabili na območju gradbišča na območju preteklega odlaganja. Glede na predhodne raziskave zemeljski izkop ne izkazuje nobene nevarne lastnosti, zato se uvršča med nenevarne odpadke. Kljub temu, zaradi preteklega odlaganja EF pepela na delu obravnavne lokacije, ki je pomešan z drugimi lesnimi odpadki (lubje), obstaja možnost, da bi lahko bili prisotni tudi nevarni odpadki (v sodih ali drugače) ali zemljina onesnažena z mineralnimi in drugimi olji.

Na gradbišču je načrtovanih več lokacij oz. mest za skladiščenje zemeljskih izkopov do ponovne uporabe na gradbišču, in sicer tri med predvideno ČN in cesto s površino 3.500 m2, SV ob gradbišču objekta Sinteza 2 površine 1.600 m2 in Z ob gradbišču objekta KAC1 s površino 1.000 m2. Skupaj bi bilo možno na vseh lokacijah na gradbišču skladiščiti hkrati največ 16.000 m3 materiala (izkopov). Zaradi izkopov lahko pride do mešanja zgornjih plasti tal z deli matične osnove iz globljih plasti in s tem do uničenja oz. poškodb rodovitnih tal. Zato je treba za ohranitev prsti za ponovno uporabo, ki jo bo ca. 5.800 m3, ravnati skrbno in tudi predvideti ločeno začasno skladiščenje humusnega odriva in zemeljskega izkopa.

Zaradi vzpostavitve gradbišča in povečanja frekvence gradbenih strojev ter tovornih vozil na območju v času gradnje obstaja tudi verjetnost in nevarnost nesreče oz. nezgode izlitja naftnih derivatov (olja, goriva idr.) neposredno v tla ter prenosov teh onesnaževal v podzemne vode. Na obravnavanem območju so tla dobro prepustna, podzemna voda je le nekaj m pod tlemi, kar pomeni, da onesnaženje lahko hitro preide v podzemno vodo. Verjetnost tovrstnega onesnaženja je sicer ob rednem vzdrževanju strojev in naprav zelo majhna. Se pa lahko tveganje poveča, če gradbeni stroji v času mirovanja (ponoči, prazniki ipd.) niso shranjeni na ustreznih nepropustnih površinah, kar bi lahko povzročilo nemoteno odtekanje nevarnih snovi v podtalje. Možnost razlitja olj in naftnih derivatov se lahko tako prepreči ob upoštevanju zakonsko predvidenih zaščitnih ukrepih in ustrezni organizaciji gradbišča, morebitno razlitje pa omili z ustreznimi sanacijskimi ukrepi. V tem primeru je pomembna hitrost reagiranja in izvajanje ukrepov, ki so predvideni za izredne dogodke.

Za varstvo tal so ukrepi določeni v 29. členu OPPN. Upravni organ je v točki V./2.1 izreka tega dovoljenja določil dodatne pogoje za ustrezno manipulacijo s humusom (prstjo), ustrezno ravnanje ob morebitni nepričakovani najdbi neznanih vsebin pri izkopih, preprečevanje razlitja, izpiranja ali izluževanja goriv ter motornih olj v tla in posredno v podzemno vodo ter sanacijske ukrepe v primeru nesreče. S tem bo zmanjšano tveganje onesnaženja tal in posredno podzemne vode z nevarnimi snovmi v času gradnje. Vplivov na pitno vodo ni pričakovati, saj morebitno onesnaženje ne bi gravitiralo v smeri virov pitne vode.

V času gradnje neposrednih vplivov na podzemne vode ni pričakovati. Podzemna voda je 5 do 6 m globoko, na koti okoli 152 m n.v., neprepustna spodnja podlaga (peščeni in glinastih miocenski laporji ter pliocenske gline) je 8 do 12 m globoko. Ker se je z obratovanjem HE Brežice kota Save gorvodno od omenjene elektrarne dvignila do 153 m n.v. je to tudi najvišja mogoča kota podzemne vode na lokaciji posega. Kota terena je na območju nameravane gradnje okoli 158 m n.v., na območju ČN 158,30 m n.v. Na lokaciji gradbišča, na območju odlaganja EF pepela, gradbeni izkopi oz posegi ne bodo segali do nivoja podzemne vode, najgloblji izkopi ne bodo presegali globine 4,5 m oz. bodo segali najnižje do kote 153,8 m n.v. Bazeni (nitrifikacija/denitrifikacija) bodo vkopani le do polovice. Neposredno se bo v podtalnico poseglo le na območju gradnje STS, in sicer v času izdelave pilotov, ki bodo dolgi ca. 15 m in bodo tipa Benotto. Zaradi tehnike gradnje pilotov beton ne bo mogel prosto iztekati v podtalnico, izpiranje betona bo minimalno.

Predhodne analize so pokazale, da izkopi iz območja odlaganja EF pepela ne bodo nevarni odpadek, kot tudi, da precejanje padavinske vode skozi ta material na podzemno vodo nima vpliva. Zaradi tega se ocenjuje, da bo vpliv izkopanega in ponovno odloženega materiala iz območja odlaganja EF pepela na podzemne vode nebistven.

9.2.b Pričakovani vplivi v času uporabe oz. obratovanja in pogoji

Emisij v tla in podzemne vode v času obratovanja načrtovanih ureditev ne bo. Vse nove zunanje povozne in manipulativne površine bodo utrjene, omejene z dvignjenimi robniki in nagnjene proti dežnim rešetkam, preko katerih se bo tudi vsa odpadna padavinska voda zbrala v kanalizaciji onesnaženih padavinskih voda in se nato preko obstoječega lovilnika olj z usedalnikom preko izpusta I2 odvajala v reko Savo. Edini izpusti v tla in posredno v podzemne vode v času obratovanja bodo izpusti čiste padavinske vode iz novo načrtovanih streh objektov v ponikovalnice kot je opisano v točki 9. te obrazložitve. Vse ostale odpadne vode se bodo vodile na novo ČN in naprej v reko Savo.

Kot je bilo ugotovljeno v letu 2019 izdelani analizi tveganja oz. vpliva vrtanja pilotov na območju odlaganja EF pepela na podtalnico, v kateri je bil analiziran tudi vpliv morebitnega onesnaženja (ob nezgodi in v primerih zatajitve varnostnih sistemov) na podzemno vodo, bi pri obratovanju celotne naprave lahko prišlo do pronicanja onesnaževal samo v primeru puščanja interne kanalizacije po kateri se pretaka neprečiščena industrijska voda oz. ob transportu snovi iz skladišč do proizvodnih linij. Glede na tehnologijo in obratovanje naprave so bili definirali tri možni scenariji. Normalni, alternativni scenarij in scenarij najslabše možnosti, ko lahko pride do nenadzorovanega odtekanja neprečiščene industrijske vode v tla (ca. 161 m3 v 24 urah) oz. da se med transportom vozil in mehanizacije na območju naprave zgodi nesreča pri čemer se je količina goriv, ki se lahko infiltrirajo v tla, ocenila na 500 l. Pri oceni morebitnih posledic odvajanja onesnaževal na podzemne vode se je ocenil vpliv za skupino onesnaževal BTX: benzen (goriva) in toluen (tehnološka odpadna voda). Iz rezultatov izračuna izhaja, da v primeru alternativnega scenarija vodno telo ciljne hidrogeološke cone, ki po matematičnem modelu predstavlja vplivno območje, ni ogroženo ali je na sami meji, v primeru najslabšega scenarija pa je vodno telo razmeroma ogroženo samo v primeru razlitja goriv.

Zaradi povečanja proizvodnje in načrtovanih ureditev se bo na lokaciji povečala uporaba surovin in pomožnih materialov in s tem količina nevarnih snovi oz. kemikalij, ki zaradi same prisotnosti na obravnavani lokaciji predstavljajo potencialno nevarnost za onesnaženje tal in posredno podzemne vode. Na obravnavanem območju so v okviru obstoječe dejavnosti urejena skladišča za namene skladiščenja surovin in pomožnih materialov, ki imajo lahko eno ali več nevarnih lastnosti. Uporabljajo se 4 skladišča in 14 rezervoarjev (podrobneje opisani v tabeli 4 in 8 PVO). Večina rezervoarjev je nameščenih v lovilnih bazenih oz. skledah z ustreznim volumnom, ki omogoča, da ne prihaja do izlitja v okolje. Nekateri rezervoarji so dvoplaščni. Letna poraba surovin ter maksimalna količina zaloge na območju celotnega kompleksa Krka Krško po izvedbi načrtovanih ureditev in po posameznih objektih je predstavljena v tabeli 10 PVO. Poleg že obstoječih rezervoarjev bodo največje količine tekočih nevarnih snovi skladiščene v novo načrtovanem skladišču STS, in sicer v 18 nadzemnih rezervoarjih (z oznakami od Rez 15 do Rez 32), vsak volumna 40 m3, v katerem bodo vgrajene varnostne komponente za zaščito pred razlitji in puščanji (podrobneje opisani v tabeli 4 PVO). Osnovna konstrukcija cisternskega dela skladišča bo armiranobetonska in bo služila kot lovilna skleda za rezervoarje, odporne na kemikalije s talno ploščo z neprepustnim bazenom za lovljenje razlitij na pretakališču. Pretakališče (pretakanje iz avtocistern) bo imelo urejeno zbirno površino ustrezne velikosti (ca. 15 m3) za primer razlitja in izvajanje istočasnega prečrpavanje dveh avtocistern. Na pretakališču bo tudi manjša lovilna posoda, ki bo namenjena za zbiranje ostankov topil pri priklopih in odklopih avto cistern. Lovilna posoda bo imela možnost izpraznitve preko cevovoda. Na sistemih za prečrpavanje avtocistern bodo nameščeni filtri in masni merilniki pretoka za določanje točne količine dostavljenega materiala. Ob Sintezi 2 je predvidenih še 68 skladiščnih rezervoarjev (z oznakami od Rez 33 do Rez 100), ki bodo večinoma manjši, volumna 8 m3, razen enega rezervoarja za VTOC (halogenirana odpadna topila) in štirih za VTOT (neklorirana odpadna topila), ki bodo volumna 40 m3 (podrobneje opisani v tabeli 6 in 7 PVO). Prav tako je predviden rezervoar za odpadne tehnološke vode VTOK volumna 40 m3 (oznaka Rez101).

V okviru načrtovanih ureditev se bodo, tako kot v obstoječem stanju, vse snovi skladiščile v rezervoarjih z dvojnim plaščem ali pa v rezervoarjih z enojnim plaščem in lovilnim bazenom oz. skledo pod rezervoarjem, pri čemer bodo volumni lovilnih skled najmanj 10 % večji od posameznih rezervoarjev. Tako bo preprečeno, da ne prihaja do izlitja nevarnih snovi v okolje. Rezervoarji bodo postavljeni pod streho in zasenčeni s fasadami oz. zaščiteni pred soncem in padavinami. Distribucija snovi bo potekala preko tesnjenih tehnoloških cevovodov izdelanih iz nerjavečega jekla. Prečrpavalo se bo s tesnimi črpalkami. Pri tem mora biti zagotovljeno, da skladiščenje ustreza zahtevam Uredbe o skladiščenju nevarnih tekočin v nepremičnih skladiščnih posodah (Uradni list RS, št. 104/09, 29/10 in 105/10).

Za potrebe pretakanja goriv oz. nevarnih snovi bodo k obstoječim na območju kompleksa izvedene nove AB pretakalne ploščadi, in sicer bo eno pretakališče ob proizvodnem objektu Sinteza 2 in dva pri objektu STS. Pretakališča bodo pokrita z nadstrešnicami in zaščitena pred vremenskimi vplivi. Ob ploščadi za pretakanje bodo nameščene črpalke za prečrpavanje z ustrezno armaturo in priključki za priključitev gibke cevi na avtocisterno s topili. V sklopu pretakanja bo urejeno tudi ustrezno odvajanje hlapov. Odvodnjavanje pretakališč bo speljano preko zapornih zasunov. Ko ni pretakanja, bo zasun odprt in voda s pretakališč se bo odvodnjavala v kanalizacijo za onesnaženo padavinsko odpadno vodo. Ob pretakanju pa morajo biti zasuni na cevi v padavinsko kanalizacijo zaprti tako kot se to izvaja že v obstoječem stanju, eventualno razlita snov pa se preusmeri v lovilno skledo. V deževnem vremenu se pretakanje ne sme izvajati. Za preprečitev prehajanja nevarnih snovi v tla in posredno podzemne vode zaradi pretakanja, je upravni organ točki V./2.2 izreka tega dovoljenja določil pogoja za ustrezno ravnanje tudi na novo načrtovanih pretakališčih. Upoštevati je treba tudi relevantne zahteve za varstvo tal iz 19. člena OPPN.

Največjo nevarnost za onesnaženje tal in podzemne vode sicer predstavljajo morebitni izrednih dogodki, kot so nezgodna razlitja oz. razsutja nevarnih snovi, prisotnih na obravnavani lokaciji. Že v obstoječem stanju so izvedeni gradbeni in tehnično varnostni in preventivni ukrepi ter sistemi za preprečevanje nezgodnih razlitij nevarnih snovi v tla in podzemne vode, ki so predvideni tudi za načrtovane ureditve. Gradbeni in tehnični varnostni ukrepi so del projektnih rešitev načrtovanih ureditev. V kolikor pride, kljub upoštevanju vseh varnostnih določil, do razlitja oziroma razsutja nevarnih snovi med njihovim transportom, pretakanjem, prečrpavanjem, skladiščenjem ali uporabo, pa je pomembno hitro in pravilno ukrepanje s ciljem preprečitve razlitja oziroma razsutja nevarnih snovi v kanalizacijo in širjenja v okolje. Zato ima investitor že vzpostavljen sistem ukrepanja v primeru razlitja nevarnih snovi v okviru Standardnega operativnega postopka Ukrepi v primeru razlitja ali raztresa nevarnih kemikalij (Oznaka: SOP-002892/2, datum začetka veljavnosti: 29. 6. 2017), kjer so opredeljeni tako splošni ukrepi, ukrepi za manjša razlitja in ukrepi za večja razlitja, ki bodo veljali in se izvajali tudi v okviru projekta Sinteza 2.

* 1. Varstvo narave

Območje kompleksa Krka Krško in gojeni travniki severno in severovzhodno od obravnavane lokacije ne predstavljajo naravovarstveno pomembnejših habitatov zavarovanih in ogroženih rastlinskih in živalskih vrst. Naravovarstveno najpomembnejši habitatni tipi na širšem območju posega sta vodotoka Sava in Potočnica, skupaj s pripadajočimi obrežnimi pasovi. Reka Sava s pripadajočim obrežnim pasom in območje Potočnice so primerni habitati kačjih pastirjev, prav tako reka Sava predstavlja ugoden habitat za vrsto vodnih ptic (prehranjevalni in selitveni habitat). Sava ponuja tudi ugoden življenjski prostor številnim ribam, pri čemer gre večinoma za selitvene in prehranjevalne habitate. Na obravnavanem območju živi 55 vrst rib in ena vrsta piškurja. Iz seznama drstišč spodnjeposavskega ribiškega okoliša je razvidno, da na širšem območju obravnavane lokacije ni evidentiranega aktivnega drstišča. Na širšem območju obravnavane lokacije (predvsem struga Potočnice in travniki severno in severnovzhodno od mesta posega) bi bile lahko prisotne tudi vsaj tri vrste dvoživk. Potok Potočnica predstavlja migracijski koridor dvoživkam, predvsem v času pomladanskih migracij. Koridor ima pomembno funkcijo v luči zmanjševanja povozov ob pomladanskih selitvah, kjer se žival na tak način lahko izogne prečkanju cestnih površin.

Varovana območja (Natura 2000 in zavarovana območja) fizično ne prekrivajo območje načrtovanih ureditev oz kompleksa Krka Krško, niti jih ni v bližini obravnavane lokacije. Da se načrtovani objekti v okviru projekta Sinteza 2 nahajajo izven območij ohranjanja narave, razen iztoka iz nove ČN, ki je predviden v reko Savo, je bilo ugotovljeno tudi v mnenju Zavoda RS za varstvo narave št. 6-II-362/2-O-20/AŠP z dne 26. 8. 2020. Se pa glede na prilogo 2 Pravilnika o presoji sprejemljivosti vplivov izvedbe planov in posegov v naravo na varovana območja (Uradni list RS, št. 130/04, 53/06, 38/10 in 3/11; v nadaljevanju Pravilnik o presoji sprejemljivosti) v območju dvakratnega daljinskega vpliva, ki znaša za kompleksne industrijske objekte 2000 m, za gradnjo nove čistilne naprave pa celotno vodozbirno območje v katerega se iztekajo izpusti, nahajajo naslednja varovana območja: območje Natura 2000 POO Ajdovska jama (SI3000191) v oddaljenosti ca. 1350 od načrtovanih ureditev in POO Spodnja Sava (SI3000304) v oddaljenosti ca. 10 km dolvodno, določeni z Uredbo o posebnih varstvenih območjih (Uradni list RS, št. 49/04, 110/04, 59/07, 43/08, 8/12, 33/13, 35/13 popr., 39/13-Odl.US, 3/14, 21/16 in 47/18). Reka Sava je na obravnavanem območju evidentirana kot ekološko pomembno območje Sava od Radeč do državne meje, (ID 63700), določeno z Uredbo o ekološko pomembnih območjih (Uradni list RS, št. 48/04, 33/13, 99/13 in 47/18). Naravnih vrednot v radiju 1.000 m od načrtovanih ureditev ni.

Glede na zgoraj navedeno se je na podlagi 105 in 105.a člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18 in 82/20), Pravilnika o presoji sprejemljivosti in GZ v obravnavanem primeru izvedla presoja sprejemljivosti posegov v naravo v integralnem postopku izdaje gradbenega dovoljenja.

9.3.a Pričakovani vplivi v času pripravljalnih del in gradnje ter pogoji

Neposrednega vpliva v času gradnje na varovana območja narave ne bo, saj se v območja Natura 2000 oz zavarovana območja fizično ne posega. V okviru gradnje se bo neposredno poseglo le v ekološko pomembno območje Sava od Radeč do državne meje oz. reko Savo, in sicer z izgradnjo iztoka iz ČN, ki bo speljan v reko Savo. Zaradi posega v strugo reke Save lahko prihaja do vnosa materiala in kaljenja vode, spiranja onesnaževal v vodo kar lahko vpliva na vodni habitat ter posredno na vodni organizem v vodotoku, zlasti v njem prisotne ribe in njihova drstišča. Vpliv bo sicer začasen in omejen na čas gradnje iztoka. Gradnja tovrstne infrastrukture ima lahko vpliv tudi na obvodni pas, v kolikor bi zaradi ureditev prišlo do kasnejše naselitve tujerodnih rastlinskih vrst, kar lahko pomeni slabšanje življenjskih razmer ostalih rastlinskih in živalskih vrst na območju in okolici nameravanega posega. Zato je pomembno, da se morebitno odstranjeno vegetacijo ponovno zasadi in območje sonaravno uredi, s čimer se dodatno utrdi brežine in izboljšajo ekosistemski pogoji za vodne in obvodne organizme.

V bližini ureditve iztoka iz ČN v reki Savi sicer ni evidentiranih drstišč, na katere bi lahko vplivala gradnja iztoka. Kljub temu je upravni organ, tudi na podlagi mnenja Zavoda za ribištvo Slovenije, v točki V./3 izreka tega dovoljenja določil preventivne ukrepe za varovanje rib v času drsti ter pogoje dela v vodnem in priobalnem zemljišču z nadzorom ribiške družine. Prav tako so določeni ukrepi, ki se nanašajo na preprečitev širjenja tujerodnih invazivnih rastlinskih vrst na območju ekološko pomembnega območja in na druge lokacije. Z navedenimi ukrepi se bodi tudi zmanjšale oz. odpravile negativne posledice na ekološko pomembno območje Sava od Radeč do državne meje v času izgradnje izpusta iz ČN po brežini in v reko.

9.3.b Pričakovani vplivi v času uporabe oz. obratovanja

Načrtovane ureditve v okviru obrata Sinteza 2 v času obratovanja ne bodo povzročale motenj v in ob obvodnem telesu potoka Potočnice. Migracijski koridor za dvoživke bo še naprej vzpostavljen. Ocenjeno je tudi, da reka Sava na območju iztoka iz ČN, ni primerna kot mrestitveni habitat. Na območju iztoka v reko Savo se prav tako ne pričakuje pomembnih habitatnih motenj v smislu spremembe vegetacijskega pokrova ali brežin, vključno z vodnatostjo. Zaradi tega pomembnejših neposrednih in daljinskih vplivov na dvoživke ter na kačje pastirje ni pričakovati.

Iztok iz ČN ne bo povzročal povečane kalnosti vode ali spreminjal morfologije rečnega dna. Očiščena odpadna voda iz ČN za vodne organizme, zlasti ribe, ne predstavlja negativnih vplivov iz vidika spremembe v vodnatosti Save ali spremembi ključnih parametrov vode, kot npr. temperature ali pH. Nebistven vpliv je prepoznan tudi za kvalifikacijsko vrsto platnico (*Rutilus pigus*), ki definira območje Natura 2000 POO Spodnja Sava, kamor se bodo z iztokom iz nove ČN preko EPO Sava od Radeč do državne meje odvajale emisije odpadnih (očiščenih) vod. Za kvalifikacijsko vrsto so najpomembnejši habitati plitva prodišča ali gosto posejano rastlinstvo rečnih rokavov, ki jih na mestu iztoka in vsaj 5 km dolvodno ni, zato iztok iz ČN ne bo povzročal motenj pri ključnih ekoloških zahtevah te kvalifikacijske vrste. Najbližje drstišče mestu iztoka iz ČN je oddaljeno približno 5 km dolovodno. Glede na oddaljenost evidentiranega drstišča in količino odpadih voda iz ČN je ocenjeno, da iztok na lokacijo drstišča ne bo imel negativnih vplivov. Podobno je bilo ugotovljeno tudi v mnenju Zavoda RS za varstvo narave št. 6-II-362/2-O-20/AŠP z dne 26. 8. 2020, in sicer da odsek območja Natura 2000 POO Spodnja Sava predstavlja habitat številnim sladkovodnim ribam, med katerimi je ključna platnica, ki pa ima pomembne habitate (plitvine, prodišča, rastlinstvo rečnih rokavov) na območju občine Brežice, oddaljene več kot 5 km od predvidenega iztoka iz nove ČN, zato je v mnenju podana ocena, da obratovanje ČN oz izpust v predvidenih zakonskih mejah ne bo negativno vplival na ribji živelj.

Obrat Sinteza 2 vključno z iztokom iz ČN v reko Savo je sicer od najbližjega območja Natura 2000 POO Ajdovska jama, oddaljen ca. 1.350 m zračne linije. Območje Natura 200 POO Ajdovska jama v glavnini predstavlja gozdno območje pomembno kot habitat kvalifikacijskih vrst netopirjev, na katere bi načrtovane ureditve imele lahko potencialne negativne vplive. V času obratovanja bo območje posega namreč osvetljeno, kar lahko predstavlja motnjo, v kolikor bi v neposredni bližini posega bili identificirani ključni habitati kvalifikacijskih vrst (npr. zatočišča, prezimovališča ali kotišča). Take habitatne strukture (npr. Ajdovska jama, cerkveni zvoniki ipd) so pomembno oddaljene od mesta posega, tako da emisije razsvetljave proizvodnega kompleksa ne morejo negativno vplivati na določene biološke potrebe netopirjev na širšem območju. Iz mnenja Zavoda RS za varstvo narave št. 6-II-362/2-O-20/AŠP z dne 26. 8. 2020 tudi izhaja, da kompleks Krka Krško v okviru katerega je načrtovana gradnja, od območja Nature 2000 POO Ajdovska jama funkcionalno ločuje sama reka Sava in urbani del mesta Krško. Območje gradnje proizvodnega procesa je tako oddaljeno od ključnih gozdnih struktur (prehranjevalni habitat, preletni koridor), zato se v mnenju ocenjuje, da predvidena dejavnost in osvetljevanje kompleksa novogradnje, na lokaciji, kjer že stoji obrat Sinteza 1, ne bo vplivala na ekološke zahteve kvalifikacijskih vrst netopirjev. Glede varovanega območje POO Vrbina (SI30000234), ki je evidentirano ca. 2.400 m od načrtovanih ureditev, na nasprotnem bregu reke Save, je tudi ugotovljeno, da zaradi oddaljenosti, lastnosti posega in specifičnih varstvenih ciljev posameznih kvalifikacijskih vrst in HT tega območja (suhi ravniki kot rastišče kukavičevk in fragmenti mehkoljubnega poplavnega gozda), vplivi načrtovanih ureditev na varovano območje ne bodo segali.

Upravni organ na podlagi proučitve ugotovitev Dodatka za presojo sprejemljivosti vplivov na varovana območja za projekt Sinteza 2 (Krka Krško), št. PVO\_15.20, april 2020, Matrika ZVO d.o.o., Stegne 21c, 1000 Ljubljana ugotavlja, da vpliv načrtovanih ureditev v okviru gradnje projekta Sinteze 2, na kvalifikacijske vrste območje Natura 2000 POO Ajdovska jama in POO Spodnja Sava, ne bo bistven (ocena B).

* 1. Varstvo kulturne dediščine

Na obravnavanem območju, na S in SV delu ureditvenega območja kompleksa Krka Krško, je v neposredni bližini nameravane gradnje evidentirana registrirana enota kulturne dediščine, in sicer Krško – Arheološko najdišče Stara vas (EŠD 16518). V bližini, v oddaljenosti ca 300 m S, se nahaja še enota kulturne dediščine Krško – cerkev Sv. Mihaelo v Stari vasi (EŠD 3486).

9.4.a Pričakovani vplivi v času pripravljalnih del in gradnje ter pogoji

Večji del ureditev v okviru načrtovane gradnje se ne nahaja v območju, ki bi bilo zavarovano s predpisi s področja kulturne dediščine. V robno območje arheološkega najdišča, ki se nahaja v neposredni bližini, bo posegla le gradnja objekta KAC1. Med gradnjo bodo načrtovane ureditve na bližnje območje arheoloških ostalin in kulturne dediščine vplivale z vidnostjo gradbišča, transportom in obratovanjem gradbišča. Objekte kulturne dediščine, ki se nahajajo v neposredni bližini izkopov, je treba v času gradnje ustrezno zavarovati. Ker so v bližini gradnje prisotna arheološka območja, obstaja določena verjetnost, da bi med gradnjo lahko eventualno prišlo do poškodb arheološke dediščine, v primeru, da bi naleteli na arheološki potencial. V sled evidentiranju arheološkega potenciala so bile že v predhodni fazi izdelane predhodne arheološke raziskave, ki so pokazale da se glavnina najdb nakazuje severneje od obravnavanih ureditev (na SV delu območja OPPN).

K predmetni gradnji je bilo pridobljeno mnenje Zavoda za varstvo kulturne dediščine Slovenije, Službe za kulturno zaščito, Območne enote Ljubljana, št. 35102-0418/2020-6-MP z dne 17. 9. 2020, iz katerega izhaja, da so načrtovane predmetne ureditve skladne z varstvenim režimom, določenim s predpisi iz pristojnosti ZVKDS, ob pogoju, da se izvede arheološke raziskave skladno z izdanimi kulturnovarstvenimi pogoji št. 35102-418/2020/2-MP z dne 12. 5. 2020, ki so podani tudi v mnenju. Upravni organ je v celoti sledil strokovnemu mnenju pristojnega mnenjedajalca s področja varovanja kulturne dediščine in določil, da je treba pri vseh posegih v zemeljske plasti na območju registrirane kulturne dediščine izvesti arheološke raziskave – arheološke raziskave ob gradnji in arheološko dokumentiranje uničenja, na način kot je to določeno v točki V./4 izreka tega dovoljenja.

* 1. Varstvo pred svetlobnim onesnaževanjem

V obstoječem stanju so na območju kompleksa Krka Krško ter tudi širši okolici že prisotni viri svetlobe. Kompleks Krka Krško na območju katere so načrtovane tudi predmetne ureditve se nahaja znotraj industrijske cone, kjer v neposredni bližini ni stanovanjskih objektov. Med najbližjim stanovanjskim območjem na severu in severozahodu se nahaja še železnica z železniškimi objekti ter drugi obstoječi industrijski objekti.

9.5.a Pričakovani vplivi v času uporabe oz. obratovanja in pogoji

V času obratovanja bodo nastali dodatni vplivi svetlobnega onesnaževanja zaradi načrtovanih ureditev, in sicer razsvetljave stavb, zunanje razsvetljave in razsvetljave parkirišč.

Pri razsvetljavi stavb je v objektu predvidena vgradnja varčnih svetilk. Razsvetljava je glede na namembnost in karakter objekta predvidena kot splošna v skladu s priporočilom SDR (Slovenskega društva za razsvetljavo) ter standardom. Upoštevana so določila Pravilnika o učinkoviti rabi energije v stavbah (Uradni list RS, št. 52/10 in 61/17 – GZ) in sicer so v prostorih z občasno zasedenostjo predvideni senzorji gibanja. Objekt je razvrščen v skupino objektov "proizvodni obrati«, za katere je omejitev 14 W/m2. V objektih je poleg osnovne predvidena še varnostna in zasilna razsvetljava.

Poleg notranje razsvetljave v objektu je predvidena tudi zunanja razsvetljava okolice objekta, dovoznih cest ter manipulativnih platojev. Predvidena je izvedba z varčnimi svetilkami delno nameščene na fasado objekta, delno na stebrih. Zunanja razsvetljava bo izvedena skladno z Uredbo o mejnih vrednostih svetlobnega onesnaževanja okolja (Uradni list RS, št. 81/07, 109/07, 62/10 in 46/13; v nadaljevanju Uredba o svetlobnem onesnaževanju). Skladno s 7. členom Uredbe o svetlobnem onesnaževanju je lahko povprečna električna moč svetilk zunanje razsvetljave proizvodnega objekta do 0,090 W/m2 zazidane površine. Zazidana površina objektov in nepokritih zazidanih površin (asfaltni in betoni) skupaj znaša 24.000 m2. 13.000 m2 bo neutrjenih površin, kot so zelenice itd. Skupna električna moč zunanje razsvetljave tako ne sme presegati 2.160 W. Predvidena je vgradnja varčnih svetilk moči od 20 W do 100 W (odvisno od zahtev po osvetljenosti), skupno ca. 50 svetilk. Uporabila se bodo le svetila, katerih delež svetlobnega toka, ki seva navzgor, je enak 0%. Delo je načrtovano v štirih izmenah, zato bodo svetilke v nočnem času delovale ves čas. Obrat bo torej večino svoje dejavnosti izvajal znotraj objekta. Zunanja razsvetljava bo omejena ob transportnih poteh, vhodu in izhodu iz objekta.

Glede na to, da v bližini načrtovanih ureditev ni stanovanjskih objektov ter glede na predvidene svetilke, ki bodo svetile navzdol, predvidena dejavnost v okviru projekta Sinteza 2 v času obratovanja ne bo vir čezmernega osvetljevanja oken objektov z varovanimi prostori glede na Uredbo o svetlobnem onesnaževanju.

Omilitveni ukrepi za varstvo pred svetlobnim onesnaževanjem so določeni v 35. členu OPPN. Za zagotavljanje zahtev iz Uredbe o svetlobnem onesnaževanju in preprečitve prekomerne obremenitve okolja s svetlobnim onesnaževanjem je upravni organ v točki V./5 izreka tega dovoljenja določil še pogoj, ki ga je podala Agencija RS za okolje v mnenju št. 35403-19/2020 z dne 18. 9. 2020, glede omejitve moči vseh svetilk zunanje razsvetljave.

* 1. Varstvo pred okoljskimi nesrečami

Kompleks Krka v Krškem v obstoječem stanju v delovnem procesu uporablja nevarne snovi in opravlja dejavnost oziroma upravlja s sredstvi za delo, ki predstavljajo nevarnost za nastanek nesreče, ki imajo lahko za posledico iztekanje nevarne snovi, požar ali eksplozijo. Na obravnavanem območju je že vzpostavljen sistem prepoznavanja in preprečevanja izrednih dogodkov in nesreč ter omejevanja njihovih posledic za ljudi in okolje v okviru obvladovanja sistema ISO 14001 in sistema ISO 45001 (OHSAS 18001).

Nosilec nameravanega posega ima vzpostavljen celovit sistem pripravljenih Standardnih operativnih postopkov (SOP), ki veljajo za vse obstoječe objekte in bodo tudi v bodoče za obrat Sintezo 2, med drugim Preprečevanje nesreč in omejevanje njihovih posledic (Krka d.d., Standardni operativni postopek (SOP), P37-KrkaKK-feb11), Prepoznavanje izrednih dogodkov (Oznaka: SOP-001396/4, datum začetka veljavnosti 5.10. 2018), katerega ključni cilj je preprečevanje nastanka izrednih dogodkov, v primeru nastanka le-teh pa hitro ukrepanje in zmanjšanje negativnih posledic, in Ukrepi v primeru razlitja ali raztresa nevarnih kemikalij (Oznaka: SOP-002892/2, datum začetka veljavnosti: 29. 6. 2017), katerega namen so pravilna, hitra in usklajena ukrepanja v primeru razlitja ali raztresa nevarnih kemikalij, v primeru puščanja cevovodov in rezervoarjev ter v primeru nastanka onesnaženih požarnih vod.

Obvladovanje morebitnih požarnih voda v primeru požara je znotraj obstoječega kompleksa Krka Krško zagotovljen z zajemom onesnaženih požarnih vod v za to namenjenih dveh zbiralnikih. Za obstoječi obrat Sinteza 1 je predvideno zadrževanje požarne vode v meteornem kanalizacijskem sistemu in zbiralniku prostornine 613 m3, ki je zgrajen ob zbirnem kolektorju meteorne vode, pred lovilnikom olj. Za skladišče SNS je bil za zadrževanje odpadnih požarnih voda izdelan nov ustrezno dimenzioniran zadrževalnik za lovljenje požarnih voda velikosti 800 m3 (smernice za dimenzioniranje lovilnikov vode za gašenje pri skladiščenju snovi, ki ogrožajo vode – LöRüRL). V normalnih pogojih padavinska odpadna voda teče mimo zbiralnika. V slučaju požara in gašenja oz. vklopa šrinkler sistema, se zasun oz ventil v revizijskem jašku zapre, požarna voda pa se preusmeri in ulovi v kanalizacijskem sistemu pred zasunom in v zbiralniku. Po končanem gašenju se zajeta požarna voda pregleda. Glede na ugotovljeno stanje se določi ustrezno prečrpavanje vode, ustrezna obdelava na licu mesta ali odvoz zajete požarne vode.

9.6.a Pričakovani vplivi v času pripravljalnih del in gradnje ter pogoji

Glavni vzrok za nastanek večjih tveganj med gradnjo so morebitne prometne nesreče in nepazljivo ravnanje z razlitjem ali razsutjem nevarnih snovi, kot npr. razlitje goriv in maziv iz gradbenih strojev in transportnih vozil, iztekanje pri transportu, skladiščenju ali pretakanju goriv v gradbeno mehanizacijo in iztekanje, razlitje ali razsutje shranjenih novih ali odpadnih goriv, olj, maziv in drugih snovi ter njihove embalaže pri vzdrževanju mehanizacije in vozil, zaradi česar lahko pride do vnosa nevarnih snovi v tla, posledično pa tudi do pronicanja teh snovi v podzemne vode. Ob primernem vzdrževanju gradbene mehanizacije in vozil, ustrezni organizaciji gradbišča ter ukrepih za preprečitev onesnaženja tal in podzemnih voda ter sanacijskih ukrepih, ki jih je upravni določil v točki V./2.1 izreka tega dovoljenja, je tveganje za takšne nesreče ter možnost onesnaženost tal in podzemne vode zmanjšano.

Predmetne ureditve v okviru projekta Sinteza 2, ki so načrtovane znotraj kompleksa Krka Krško, so od jedrskega objekta Nuklearne elektrarne Krško oddaljene ca. 1.500 m, od predvidenega odlagališča nizko in srednje radioaktivnih odpadkov (odlagališče NSRAO) pa več kot 2.000 m. V obravnavanem postopku je upravni organ pridobil mnenje Uprave RS za jedrsko varnost št. 351-5/2020/8 z dne 4. 9. 2020, ki je pri njegovi pripravi prav tako upoštevala mnenje Agencije za radioaktivne odpadke, Nuklearne elektrarne Krško d.o.o. in Uprave RS za varstvo pred sevanji. Iz mnenja izhaja, da se načrtovani objekti v okviru gradnje projekta Sinteza 2, glede na Uredbo o območjih omejene rabe prostora zaradi jedrskega objekta in o pogojih gradnje objektov na teh območjih (Uradni list RS, št. 78/19), sicer nahajajo izven območja omejene rabe prostora zaradi NEK, vendar lahko gradbeni posegi in kasnejša proizvodnja farmacevtskih izdelkov vplivajo na razmere v okolici NEK. Glede radioloških vplivov je ugotovljeno, da je radonski potencial na območju odlaganja EF pepela sorazmerno nizek. Iz mnenj Uprave RS za jedrsko varnost tako izhajajo pogoji za preprečitev vpliva načrtovanih ureditev na sevalno in jedrsko varnost v času gradnje, ki so bili povzeti v PVO, upravni organ pa jih je določil v točki V./6.1 izreka tega dovoljenja.

9.6.b Pričakovani vplivi v času uporabe oz. obratovanja in pogoji

Obrat Krka Krško (Sinteza 1 in Sinteza 2) se glede na merila za razvrstitev obrata iz 4. člena ter dodatna merila iz 5. člena Uredbe o preprečevanju večjih nesreč in zmanjševanju njihovih posledic (Uradni list RS, št. 22/16), uvršča med obrate manjšega tveganja za okolje zaradi vrste in največje hkrati prisotne količine nevarnih snovi, ki bodo prisotne na obravnavani lokaciji kompleksa Krka Krško.

V času obratovanja oz. uporabe načrtovanih ureditev obstajajo tveganja za okoljsko nesrečo zlasti zaradi skladiščenja nevarnih snovi in njihove uporabe v delovnih procesih, kar ima lahko za posledico iztekanje nevarnih snovi, požar ali eksplozijo, ki lahko vplivajo zlasti na tla, vode, kakovost zraka in s tem na zdravje in premoženje ljudi. Prepoznani izredni dogodki so še izpad električne energije, izpad delovanja ČN, izpad delovanja informacijskih sistemov in zunanji dogodki, ki lahko vplivajo na obratovanje proizvodnega obrata.

Skladiščenja nevarnih snovi oz. njihova uporaba, ukrepi za preprečevanje razlitja oz. raztrosa ter postopanje ob morebitnem nezgodnem razlitju nevarnih snovi so obravnavani v okviru varstva tal in podzemnih voda.

Vsi objekti bodo eksplozijsko ogroženi, zato morajo oprema in instalacije izpolnjevati zahteve Pravilnika o proti eksplozijski zaščiti (Uradni list RS, št. 41/16; v nadaljevanju Pravilnik o protieksplozijski zaščiti) ter Elaborata eksplozijske ogroženosti. V eksplozijsko ogroženih območjih bodo vgrajeni javljalniki hlapov (VOC detektorji), Ne-Ex prostori (kontrolni prostor, prostori z električno opremo, Ne-Ex strojnica,…) bodo od ogroženih prostorov ločeni s tesnilnimi ločitvami ter zračnimi zaporami (air - lock). Zaradi tveganj v vseh načrtovanih objektih, ki se nanašajo na vnetljive in gorljive snovi so v skladu s Pravilnikom o proti eksplozijski zaščiti zasnovani tudi tehnični ukrepi, ki se nanašajo na preprečevanje nastanka eksplozivne zmesi (prezračevanje v proizvodnji, laboratorijih in pomožnih prostorih, inertizirane posode, cisterne z vnetljivimi snovmi, zaprti postopki z vnetljivimi in gorljivimi snovmi itd.), vžiga eksplozivne zmesi (ustrezno vgrajena oprema glede na vrsto vnetljivih snovi, izvedba disipativnih tal in ozemljitev prevodnih predmetov itd.) in konstrukcijsko zaščito (odduhi varovani s plamenskimi zaporami itd.).

Za načrtovane objekte bodo izdelane Študije požarne varnosti skladno z zahtevami GZ in Pravilnika o požarni varnosti v stavbah (Uradni list RS, št. 31/04, 10/05, 83/05, 14/07, 12/13 in 61/17 – GZ), tako, da bodo izpolnjene bistvene zahteve glede požarne varnosti v stavbah. Za varstvo pred požarom so in bodo na celotnem območju kompleksa Krka Krško zagotovljeni sistemi aktivne požarne zaščite, in sicer varnostna razsvetljava, naprave za javljanje požara in alarmiranje, stabilna gasilna naprava (Sprinkler), naprave za detekcijo hlapov, naprave za odvod dima in toplote, nameščena bo mobilna oprema za gašenje. Potrebna količina požarne vode bo zagotovljena z dograditvijo obstoječega hidrantnega omrežja. Kapaciteta obstoječega hidrantnega omrežja je zadostna, napaja pa se iz obstoječega bazena v obstoječem objektu vodarne, pri čemer prostornina bazena znaša ca 1000 m3. Za gašenje proizvodnega objekta Sinteza 2 bo uporabljena voda ali mešanica vode in penila (gasilna pena), za objekt STS pa mešanica vode in penila (gasilna pena), in sicer glede na zahteve za posamezne prostore. Predvidena je biorazgradljiva pena. Poraba vode za Sintezo 2 je ocenjena na 5000 l/min, za čas 90 minut, poraba penila: 30 minut, medtem ko za STS 4000 l/min, za čas 90 minut, poraba penila: 30 minut. Za gašenje objekta KAC1 bo uporabljena voda, pri čemer je ocenjena poraba vode 2000 l/min, za čas 60 minut. Glede na najneugodnejši scenarij zadrževanja požarnih voda po projektu Sinteza 2, je treba zdržati skupno ca. 792,5 m3 požarnih voda in razlitih nevarnih snovi. Za odpadne požarne vode iz objektov KAC1 in ČN je predvideno, da se stekajo v zbiralnik volumna 613 m3 (Sinteza 1), odpadne požarne vode iz objektov Sinteza 2 in STS pa v zbiralnik volumna 800 m3 (objekt SNS). V primeru požara v načrtovanih objektih se, glede na ustrezno kapaciteto zbiralnikov, tako ne pričakuje onesnaženih požarnih voda izven objektov, ki bi lahko onesnažile podtalnico s pronicanjem onesnaženja, ki ga bi povzročil požar ter rastlinski in živalski svet v neposredni okolici. Za potrebe lovljenja morebitnih požarnih voda izven objekta bodo na razpolago tudi okoliške manipulacijske površine z možnostjo zapiranja ventila na odvodnih ceveh, obdane z robniki višine min. 0,1 m ter izvedene z nakloni, ki omogočajo odtok vode v lovilni bazen ter preprečitev širjenja onesnaženja preko manipulativnih površin in kanalizacijskega sistema v reko Savo. Nosilec nameravanega posega ima že izdelane protokole in aktivnosti v primeru požara in nastanka požarnih vod. Na obravnavanem območju je že in bo zagotovljeno 24 urno neprekinjeno varovanje, tako fizično kot videonadzor. Za posredovanje ob izrednih dogodkih, opravljanje požarnih straž in ostalih preventivnih nalog iz področja varstva pred požarom je na obravnavani lokaciji prisotna tudi lastna industrijska gasilna enota. Za posredovanje ob večjih nesrečah so v neposredni bližini kompleksa Krka krško (odzivni čas za ukrepanje krajši od 5 min) na voljo tudi gasilci GE Krško, ki so usposobljeni in opremljeni tudi za posredovanje v primeru razlitja nevarnih snovi (lovilne membrane, tamponi, absorberji, črpalke itd.).

Izpad delovanja ČN bi imela lahko negativen vpliv na vode, vendar pa ČN zagotavlja stabilno in učinkovito delovanje ČN tudi v primeru izpadov oziroma okvar posamezne tehnološke opreme ali krajšemu izpadu električne energije ali drugih medijev. Izpad električne energije je malo verjeten. V primeru izpada električne energije se na vseh kritičnih sistemih vzpostavi varno stanje, in sicer gredo zaporni in regulacijski ventili v ustrezni varni položaj, ventili za dovod medijev in izpustni ventili na sistemih se zaprejo, s čimer se prepreči morebitni izliv tekočin iz naprav in sistemov, prav tako se izklopijo motorji.

V okviru presoje vplivov na okolje je bila za namene ugotovitev morebitnih vplivov načrtovanih ureditev na bližnji jedrski objekt Nuklearno elektrarno Krško izdelana tudi Ocena tveganja/ogroženosti za KRKA, d. d., Novo mesto, lokacija Krško, december 2020, KRKA, d. d., Novo mesto z zunanjimi sodelavci (v nadaljevanju Ocena tveganja). Ocena tveganja vsebuje analizo obratovalnih in nezgodnih razmer tistih kemikalij znotraj kompleksa Krka Krško, ki bi lahko ogrožale NEK ter modeliranje scenarijev večjih nesreč na obravnavani lokaciji. Podrobneje so obravnavani tisti objekti v katerih bi lahko zaradi proizvodnega – tehnološkega procesa ali skladiščenja nevarnih snovi prišlo do izrednega dogodka z večjim tveganjem za okolje, in sicer kemijska proizvodnja (sinteza 1 in sinteza 2) ter skladišča (Skladišče tekočih surovin STS, Skladišče nevarnih snovi SNS in nadstrešek za kubične kontejnerje). Pri ocenjevanju posledic se je preučilo možne scenarije izrednih dogodkov oz. nesreč, kot so požari, eksplozije ali širjenje strupenih snovi v zraku. Kot glavne posledice obravnavanih scenarije pa so obravnavani:

* širjenje vnetljivih in strupenih snovi v zraku kot posledica razlitja, izhlapevanja in potovanja oblaka hlapov vnetljivih snovi (določanje meja eksplozijsko nevarnih con) oz. strupenih snovi,
* toplotno sevanje nastalih požarov in
* nadtlake - udarne valove zaradi eksplozije plinskih oblakov snovi v zraku.

Ocenil se je tudi prostorski obseg vplivnih območij požarov in eksplozij ter možne posledice. Iz povzetkov rezultatov scenarijev je razvidno, da so v projektu Sinteze 2 predstavljene varne razdalje skladno z zakonodajo, kar pomeni, da izven območja kompleksa Krka Krško ni takšnih vplivov na okoliško prebivalstvo, objekte in ostalo infrastrukturo, ki bi lahko povzročali neugodje pri dolgotrajni izpostavljenosti. V smislu imisijske koncentracije nevarne snovi v zraku, pod katero skoraj vsi posamezniki, ki bi bili izpostavljeni za čas do ene ure, ne bi imeli nepopravljivih posledic za svoje zdravje ali drugih simptomov, ki bi preprečili njihovo sposobnost, da se sami zaščitijo. Pri morebitnem požaru v objektih na obravnavani lokaciji bi lahko nastali škodljivi plini in strupi kot so dušikovi oksidi (NOx), ogljikov dioksid, ogljikov monoksid, klorovodiki, dim in megla, ki bi se glede na vpliv vetra in njegovo smer lahko širili v okolico. Na osnovi obravnavanih scenarijev je s študijo ocenjeno, da nesreča z nevarnimi snovmi, ki jih definirajo mednarodni predpisi o jedrski varnosti s posledicami toplotnega sevanja, nadtlaka in širjenje strupene snovi, ne more povzročiti negativnih posledic na območju NEK in posledično na njihovi infrastrukturi oz. zaposlenih.

Kot je opisano v točki 9.6.a tega dovoljenja, je upravni organ v obravnavanem postopku pridobil mnenje Uprave RS za jedrsko varnost, na podlagi katerega so v točki V./6.2 izreka tega dovoljenja določeni pogoji za preprečitev vpliva načrtovanih ureditev na sevalno in jedrsko varnost tudi v času obratovanje oz. uporabe. Iz mnenja izhaja da obratovanje projekta Sinteza 2 ne bo imela vpliva na jedrsko varnost NEK in varnost obratovanja predvidenega odlagališča NSRAO.

Za obratovanje novega obrata Sinteza 2, se bodo v nadaljnjih fazah obnovili oz. dopolnili tudi relevantni obstoječi dokumenti, in sicer Načrt zaščite in reševanja, Načrti neprekinjenega poslovanja UNP kritičnih procesov, Ocena ogroženosti in načrt za ukrepanje z nevarnimi snovmi, ob požarih in eksplozijah, Požarni red Krke, Načrt varovanja ter Prepoznavanje izrednih dogodkov (SOP).

* 1. Prve meritve in monitoring

Upravni organ ugotavlja, da mora investitor po izvedbi načrtovanih ureditev zagotoviti izvedbo prvih meritev industrijskih odpadnih vod ob upoštevanju Pravilnika o prvih meritvah in obratovalnem monitoringu odpadnih voda (Uradni list RS, št. 94/14 in 98/15) in Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15, in sicer na iztoku:

* V1 (na merilnem mestu MMV1): na podlagi Uredbe o emisiji snovi in toplote pri odvajanju odpadne vode iz naprav za proizvodnjo farmacevtskih izdelkov in učinkovin (Uradni list RS, št. 94/07) in ob upoštevanju Zaključkov BAT CWW, ki med drugim določajo izvedbo 24-urnega vzorčenja in
* V2 (na merilnem mestu MMV2): na podlagi Uredbe o emisiji snovi pri odvajanju odpadnih vod iz naprav za hlajenje ter naprav za proizvodnjo pare in vroče vode (Uradni list RS, št. 28/00, 41/04).

Upravni organ je v točki VIII. izreka tega dovoljenja določil obveznost prvih meritev industrijskih odpadnih voda v skladu z 9. členom Pravilnika o prvih meritvah in obratovalnem monitoringu odpadnih voda (Uradni list RS, št. 94/14 in 98/15) v času poskusnega obratovanja. Obseg prvih meritev in obratovalnega monitoringa odpadnih vod bo natančneje določen v okoljevarstvenem dovoljenju.

Upravni organ ugotavlja, da je treba za obratovanje gradbišča, ki je vir hrupa, v skladu s 6. točko prvega odstavka 11. člena Uredbe o mejnih vrednostih kazalcev hrupa v okolju (Uradni list RS, št. 43/18 in 59/19; v nadaljevanju Uredba o hrupu) zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje z ocenjevanjem kazalcev hrupa L(dan), L(večer), L(noč), L(dvn) in oceno kazalcev hrupa L(eq), L(1) in L(99). Upravni organ je v točki VIII. izreka tega dovoljenja za gradbišče določil izvajanje lastnega ocenjevanja hrupa, ki ga natančneje določa Pravilnik o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08).

Obravnavani poseg predstavlja napravo, ki je vir hrupa po Uredbi o hrupu, za katerega je potrebno zagotoviti prvo ocenjevanje in obratovalni monitoring zaradi obremenitve območja s hrupom iz vira hrupa. Upravni organ je v točki VIII. izreka tega dovoljenja določil izvedbo prvega ocenjevanja hrupa v okolju v skladu s Pravilnikom o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08) v času poskusnega obratovanja. Obratovalni monitoring se določi v okviru prvega ocenjevanja. Po potrebi se določi obratovalni monitoring na vsake tri leta.

Podjetje Krka d.d. je v skladu z Uredbo o emisiji snovi v zrak iz nepremičnih virov onesnaževanja (Uradni list RS, št. 31/07, 70/08, 61/09, 50/13) zavezanec za izvedbo prvih meritev in obratovalnega monitoringa emisije snovi v zrak iz nepremičnih virov onesnaževanja, ki se izvedejo v skladu s Pravilnikom o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08). Upravni organ je v točki VIII. izreka tega dovoljenja v fazi poskusnega obratovanja določil prve meritve emisij snovi v zrak. Obseg in zahteve glede prvih meritev in monitoringa emisij snovi v zrak bodo določene v skladu Uredbo o emisiji snovi v zrak iz nepremičnih virov onesnaževanja (Uradni list RS, št. 31/07, 70/08, 61/09, 50/13) in Pravilnikom o prvih meritvah in obratovalnem monitoringu emisije snovi v zrak iz nepremičnih virov onesnaževanja ter o pogojih za njegovo izvajanje (Uradni list RS, št. 105/08) v okoljevarstvenem dovoljenju.

V skladu s 17. členom Uredbe o elektromagnetnem sevanju v naravnem in življenjskem okolju (Uradni list RS, št. 70/96 in 41/04 – ZVO-1) je treba pri novem ali rekonstruiranem objektu ali napravi, ki je vir sevanja, zagotoviti prve meritve tistih veličin elektromagnetnega polja kot posledice obremenitve območja zaradi sevanja iz vira, za katere so z navedeno uredbo določene mejne vrednosti. Te se izvedejo v skladu s Pravilnikom o prvih meritvah in obratovalnem monitoringu za vire elektromagnetnega sevanja ter o pogojih za njegovo izvajanje (Uradni list RS, št. 70/96, 41/04 – ZVO-1 in 17/11 – ZTZPUS-1). Upravni organ je v točki VIII. izreka tega dovoljenja tako določil prve meritve za novo predvideno transformatorsko postajo v objektu Sinteza 2.

(6) Upravni organ je v skladu z določbami 55. člena GZ zagotovil javni vpogled v zahtevo za izdajo gradbenega dovoljenja in dokumentacijo, ki se nanaša na predmet izdaje gradbenega dovoljenja ter omogočil dajanje mnenj in pripomb v roku 30 dni od dneva javne objave na spletnih straneh e-uprave. Javna objava št. 35105-40/2020/62 z dne 3. 2. 2021 je bila objavljena na spletnih straneh e-uprave od 5. 2. 2021 do 8. 3. 2021, celotna dokumentacija (javna objava, zahteva za izdajo gradbenega dovoljenja, DGD, PVO in mnenja) pa na spletnih straneh MOP od 5. 2. 2021.

Upravni organ ugotavlja, da je udeležbo v postopek priglasila Zveza ekoloških gibanj Slovenije – ZEG (v nadaljevanju stranski udeleženec) kot nevladna organizacija s statusom delovanja v javnem interesu na področju varstva okolja, ki ima kot taka po določbi 54. člena GZ in v povezavi z ZVO-1 status stranske udeleženke v tem postopku. S priglasitvijo udeležbe je stranski udeleženec podal tudi pisne pripombe. Uvodoma se v pripombah stranski udeleženec sklicuje na svoje dolgoletno spremljanje dogajanja v slovenskem gospodarstvu na področju kemijske varnosti (KV 3) in kvalitete življenja in bivanja v slovenskem prostoru in v konkretni zadevi izpostavi predvideno dnevno kapaciteto proizvodov 150 ton/dan in s tem v zvezi očita pomanjkanje podatkov porabe topil in surovin. Meni, da so pokazane skladiščne kapacitete cistern za posamezna topila, ni pa možno oceniti dejanskega obremenjevanja okolja pri transportu surovin in topil na vhodu v kompleks in tako ni možno jasno oceniti realne nevarnosti za okolico pri verjetno visoki frekvenci dobave kemikalij. To je po oceni stranskega udeleženca pomembno predvsem zato, ker je obrat IED obrat in mora pridobiti okoljevarstveno dovoljenje integralno za obe fazi, za obstoječo Sintezo 1 in novo Sintezo 2, pri čemer pri stranskem udeležencu pogrešajo elemente in zaključke klasičnega OVS, kar bi omogočalo dejanski vpogled v samo dogajanje v času proizvodnje oz. uporabe objektov za namene, za kar so zgrajeni. Dalje pa stranskega udeleženca zanimajo predvsem izpusti v okolje, to je v zrak, vode in v tla, pri tem posebej meri na eventualne možne vplive na zdravje ljudi v okviru samega delovnega procesa in možne vplivi na okoliško prebivalstvo, živali, vodne organizme. Poudarja, da je bodoči objekt v neposredni bližini JE Krško, gradnja skladišč za nizko in srednje radioaktivne odpadke (NSRAO) in visoko radioaktivne odpadke (suho skladišče) in morebitna gradnja bloka NEK II na območju JE pa bo imela velik okoljski in varnostni vpliv. Stranski udeleženec navaja, da pozna okoljsko stanje občine in že ima pridobljen status stranskega udeleženca za oba jedrska objekta in gradnje HE Mokrice in meni, da bi morala biti presoja vplivov za te navedene bližnje objekte sestavni del končnega Poročila PVO in gradbenega dovoljenja za Krško-Sinteza 2. Meni tudi, da ravno tako ne bi smeli zanemariti vpliva bližnjega vojaško-civilnega letališča v Cerkljah ob Krki. Dalje stranski udeleženec navaja, da pri pregledu DGD niso ugotovili, ali so objekti, predvsem Sinteza 2 in skladišče tekočih surovin grajeni ustrezno trdno in odporno na potresno ogroženost po Eurocode 8 zahtevah in skladno s Pravilnikom o mehanski odpornosti in stabilnosti objektov. Na lokaciji sedanje in načrtovane kemijske sintezne proizvodnje farmacevtskih učinkovin, kjer se uporabljajo velike količine nevarnih kemikalij kot surovine in kot topila, namreč obstaja potresno tveganje. Pri tem se stranski udeleženec sklicuje na svetovno priznano svetovalno ustanovo s področja jedrske varnosti, francosko IRSN, ki je pred leti po skrbnem pregledu zapisala, da lokacija v Krškem ni primerna za gradnjo drugega bloka elektrarne (bližina predvidenega objekta), ker je treba eno od tektonskih prelomnic na tem območju šteti za aktivno. Sklicuje se tudi na zadnje dogodke v Petrinja, ki so po navedbah stranskega udeleženca potrdili nujnost velike pozornosti in skrbi za ustrezno gradnjo industrijskih objektov, ki imajo lahko velik vpliv na okolje, kar kemijska sinteza farmacevtskih učinkovin sigurno je in se stranski udeleženec sprašuje, ali so predvideni objekti v luči potresne ogroženost tega območja grajeni ustrezno. S tem v zvezi stranski udeleženec navaja, da v DGD dokumentaciji niso zasledili, da so objekti, strojna oprem in inštalacije, projektirane na možne pospeške tal jakosti do 0,225 g. Iz dokumentacije tudi niso zasledili varnostnih podatkov za kemikalije, ki bodo uporabljene v sintezi, ni podatkov o H in P stavkih, ki opredeljujejo nevarnosti kemikalij za zdravje ljudi, vplive na okolje, vode in vodne organizme in potrebno ukrepanje za reševanje in zmanjševanje škode. V dokumentaciji so navedena CAS števila za kemikalije, kar pa za ukrepanje tako domačih kot predvsem zunanjih izvajalcev (gasilcev) po mnenju stranskega udeleženca ni dovolj. Stranskega udeleženca moti tudi, da so pri napovedovanju postopkov izvajanja raznih operacij čiščenja navedeni in predvsem našteti dovoljeni postopki skladno z BAT tehnikami in s temi postopki predvideni vplivi, ni pa podatkov o dejanskih učinkih postopkov čiščenj npr. obremenitvah okolja, dejanskih ocenah emisij v ozračje, vode in tla. Navedeni so podatki, ki so zakonsko dovoljeni, brez realnih ocen dejanskih obremenitev. Npr. iz podatkov čiščenja odpadnih voda v ČN pred izpustom v vodotok, ni jasno, ali membranska separacija ustrezno odstranjuje BTX (kot toluen), navedeni so samo zahtevani podatki učinkovitosti tehnike čiščenja. Po mnenju stranskega udeleženca je problem nedorečenost okoljskih vsebin. Pripombe pa stranski udeleženec usmerja tudi v delovanje lastne čistilne naprave. Iz predložene dokumentacije po mnenju stranskega udeleženca namreč ni razvidna količina tehnološke vode, ni podatkov o obremenitvah te vode, ni podatkov o lastni čistilni napravi, iz katerih bi bila razvidna njena dejanska kapaciteta (PE ?) ter faze čiščenja odpadne vode, niti ni podatkov, kakšno bo razmerje voda v čistilni napravi med sedanjimi količinami in obremenitvami in s tem posegom dodanimi količinami in kvaliteto oz. biokemično obremenitvijo voda. Pričakuje, da obstaja izjava čistilne naprave, da bo po sprejemu odpadnih voda tudi vnaprej ustrezno čistila tehnološke vode in v potok izpuščala vodo ustrezne kvalitete. Stranski udeleženec predlaga, da se v predlog Poročila o vplivih na okolje za povečanje zmogljivosti obrata KRKE vključi tudi nujnost ustreznega čiščenja v čistilni napravi, kar verjetno pomeni razširitev obsega soglasja na čistilno napravo in seveda, da se zahtevajo ustrezna dokazila s strani upravljavca čistilne naprave, da je usposobljen ustrezno očistiti odpadno industrijsko vodo. Menijo, da je to zagotovilo nujno tudi zato, da upravljavec čistilne naprave preveri kapacitete svoje naprave in po potrebi sistem dopolni, kar je verjetno potrebno vključiti v pogodbo o čiščenju odpadne vode oz v investicijske stroške projekta posega v prostor. Nenazadnje se stranski udeleženec sklicuje na vodne vire (pitne) vode, ki se nahajajo na območju sedanje lokacije Sinteza 2 in ki po njihovih podatkih zadnje obdobje niso vključeni v sistem državnega monitoringa za spremljanje stanja podzemnih voda, so pa v neposredni bližini nameravanega posega v prostor. Za kvaliteto te vode namreč sedaj ni podatkov, ker se ta vodni vir sedaj ne uporablja za oskrbo prebivalstva s pitno vodo. Menijo, da je potrebno vse vodne vire spremljati, predvsem vse vire, ki trajnostno potencialno lahko postanejo viri pitne vode. Predlagajo še, da se med pogoje za gradbeno dovoljenje v t.č. doda nova alineja, da se vodonosniki v območju gradnje objekta vključijo v sistem državnega monitoringa za spremljanje stanja podzemnih voda. Posodobitev (nadgradnja) bo po navedbah stranskega udeleženca obvezno morala vključiti biološko-kemično čiščenje, saj sedanje čiščenje voda ni ustrezno.

Upravni organ je stranskega udeleženca z vabilom št. 35105-40/2020/70 z dne 18. 3. 2021 skladno z določilom 41. člena GZ ter v povezavi določbami 154. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE; v nadaljevanju ZUP) zaradi razmer glede razglašene epidemije nalezljive bolezni COVID-19 na območju Republike Slovenije povabil na videokonferenčno ustno obravnavo. Le-te sta se udeležila predstavnika stranskega udeleženca, predsednik XXXXXX in XXXXXX, strokovni sodelavec in predstavniki investitorja. Na ustni obravnavi sta investitor in projektant predstavila nameravano gradnjo in odgovorila na poslane pripombe stranskega udeleženca. Predstavnika stranskega udeleženca sta v nadaljevanju na zapisnik izjavila:

XXXXXXXX:

»ZEG ima sedež v Krškem se zaveda dolgoročnosti gradnje industrijskega objekta s področja kemije. Objekt Sinteza II je v industrijski coni občine Krško vendar v neposredni bližini NEK 1 (morda tudi NEK2 ter gradnje skladišč NSRO in Suhega skladišča ter kompleksa MBO Kostak Krško. Vsi objekti so v neposredni bližini stanovanjskih objektov novega dela Krškega. Mi smo v dopisu predvsem opozorili, da morajo biti grajeni objekti, ki ustrezajo okoljski zakonodaji in Ustavi RS, predvsem, ko mislimo na kvaliteto življenja, zdravja in bivanja občanov v neposredni bližini. ZEG, kot stranski udeleženec bo s podporo projektu tudi soodgovoren do občanov v primeru ekološke nezgode/nesreče, zato želimo, da je objekt Sinteza II in dodatni objekti, kot so skladišče in čistilna naprava grajeni tako, da bodo dolgoročno ustrezali kemijski varnosti in zdravju ljudi. Izkušnje lahko črpamo iz gradnje lakirnice Magna, kjer smo kot stranski udeleženec v razgovorih z njihovim vodstvom predvsem opozarjali na neposredno delovanje področja kemije in kemijske varnosti. Od investitorja in MOP pričakujemo pisne odgovore na naše dane pripombe. V fazi NIMBY, NIMET pričakujemo od investitorja Krka d.d., da povabi in privabi ZEG, kot nevladno okoljsko organizacijo k laičnemu nadzoru v fazi gradnje in delovanja Sinteza II.«

XXXXXXX:

»Od investitorja smo pridobili vse odgovore na vprašanja glede kemijske varnosti in kemikalij in varnostni sistem zaščite objektov in preprečevanje eventualnih vplivov na okolje.«

V zvezi z zahtevo stranskega udeleženca v izjavi ob priliki opravljene ustne obravnave mu je upravni organ po izvedeni ustni obravnavi posredoval pisni odgovor investitorja z dne 6. 1. 2021. Ker je stranski udeleženec tega dne upravni organ seznanil, da je odgovor investitorja pomanjkljiv in ne vsebuje poimenske navedbe avtorjev odgovora in njihovega lastnoročnega podpisa, je upravni organ dopolnjen odgovor v pomanjkljivem delu stranskemu udeležencu ponovno posredoval. Kolikor pa gre za pričakovanja stranskega udeleženca glede sodelovanja in laičnega nadzora v fazi gradnje in delovanja Sinteza II, gre za okoliščine in pripombe, ki jih v tem postopku upravni organ ne more obravnavati, saj niso del upravnega postopka izdaje gradbenega dovoljenja, temveč izvajanja gradnje in delovanja objekta po pridobitvi uporabnega dovoljenja. Stranski udeleženec jih je sicer tudi izrecno naslovil na investitorja in so lahko predmet njunega dogovora.

Upravni organ je preučil tudi vse pripombe stranskega udeleženca, ki jih je ta navedel v priglasitvi udeležbe in ugotavlja, da na odločitev ne morejo imeti vpliva, dokumentacija v zadevi pa izkazuje, da je zadoščeno vsem javnopravnim pogojem, tudi tistim, na katera je stranski udeleženec posebej opozoril.

V zvezi z ugovori, ki se nanašajo na kapaciteto proizvodnje in v zvezi s tem pomanjkanje podatkov porabe topil in surovin ter s tem povezano nezmožnostjo ocene dejanskega obremenjevanja okolja pri transportu surovin in topil na vhodu v kompleks in jasne ocene realne nevarnosti za okolico pri verjetno visoki frekvenci dobave kemikalij, upravni organ ugotavlja, da je iz predložene dokumentacije razvidno, da bo zmogljivost proizvodnje farmacevtskih učinkovin s kemijskimi postopki v načrtovanem proizvodnem objektu Sinteza 2 150 t/leto in ne 150 t/dan kot navaja ZEG. Podatki o uporabi surovin celotnega kompleksa Krka Krško so podani v poglavju 2.3.7.1 PVO, kjer je tabelarično navedena letna poraba posameznih surovin (med drugim tudi topila) ter tudi največje trenutne količine na lokaciji, ki so bile upoštevane pri presoji vplivov na okolje. Vse zunanje povozne in manipulativne površine bodo utrjene (asfaltirane ali betonirane), omejene z dvignjenimi robniki in nagnjene proti dežnim rešetkam. Odpadna padavinska voda se bo zbirala v ločenem kanalizacijskem sistemu, ki se konča z zasunom in se ga v primeru nesreče pri transportu zapre, odpadna voda pa se zbere v zadrževalnem bazenu in ne izteče v okolje.

V zvezi z okoljevarstvenim soglasjem in okoljevarstvenim dovoljenjem upravni organ pojasnjuje, da se obravnavani postopek vodi kot integralni postopek izdaje gradbenega dovoljenja v skladu s IV. poglavjem GZ, kar pomeni, da se presoja vplivov na okolje izvede v integralnem postopku, gradbeno dovoljenje pa združuje odločitev o izpolnjevanju pogojev za izdajo gradbenega dovoljenja in okoljevarstvenega soglasja. Vsebina presoje vplivov na okolje je razvidna iz predložene dokumentacije v postopku, ki je delno povzeta tudi v predmetnem gradbenem dovoljenju. Obveznost pridobitve okoljevarstvenega dovoljenja pa določajo predpisi s področja varstva okolja. Že pridobljeno okoljevarstveno soglasje in okoljevarstveno dovoljenje s spremembami za obstoječo napravo so opisani in navedeni v poglavju 1.6.2 PVO. Za nameravano gradnjo je treba pridobiti spremembo okoljevarstvenega dovoljenja. Pridobitev pravnomočnega okoljevarstvenega dovoljenja ali pravnomočne odločbe o njegovi sprememb je v skladu s predpisi, ki urejajo varstvo okolja, pogoj za pričetek gradnje.

Dalje upravni organ ob sklicevanju na lokacijo predvidenega objekta v neposredni bližini JE Krško pojasnjuje, da je ravno zaradi izpostavljenega dejstva lege predvidenega objekta, v postopku pridobljeno pozitivno mnenje Uprave RS za jedrsko varnost, ki ga upravni organ navaja tudi v izreku te odločbe. Za namen ocene vplivov projekta Sinteza 2 na NEK je bila izdelana tudi Ocena tveganja / ogroženosti za KRKA, d. d., Novo mesto, lokacija Krško, december 2020, KRKA, d. d., Novo mesto z zunanjimi sodelavci, ki je sestavni del PVO, in v kateri so se analizirane obratovalne in nezgodne razmere kompleksa Krka Krško ter izvedlo modeliranje scenarijev večjih nesreč na obravnavani lokaciji. Kolikor pa gre za ugovor, s katerim stranski udeleženec meni, da bi morala biti presoja vplivov za te navedene bližnje objekte sestavni del končnega Poročila PVO in gradbenega dovoljenja za Krško-Sinteza 2, pa upravni organ ugotavlja, da navedeni objekti niso predmet obravnavanega postopka. Tako, kot ob izpostavljanju lokacije objekta v neposredni bližini JE Krško, stranski udeleženec opozarja tudi na bližino vojaško-civilnega letališča v Cerkljah ob Krki, pri čemer upravni organ odgovarja, da je z vidika varovanja javnega interesa s tem v zvezi pridobljeno pozitivno mnenje Javne agencije za civilno letalstvo RS upravni organ.

V zvezi z dvomi stranskega udeleženca o predvideni ustrezno trdni in potresno ustrezno odporni gradnji objektov v zadevi, izpolnitvi zahtev Eurocode 8 zahtevah, skladnosti s Pravilnikom o mehanski odpornosti in stabilnosti objektov (v DGD dokumentaciji niso zasledili, da so objekti, strojna oprema in inštalacije, projektirane na možne pospeške tal jakosti do 0,225 g) upravni organ navaja, da je bila v okviru vplivov uporabe nevarnih snovi in s tem povezana tveganja v poglavju 7.10.5 PVO obravnavana tudi problematika možnih potresov. Potresna varnost je zagotovljena s protipotresnim projektiranjem vseh objektov. Upoštevan je projektni pospešek tal 0,225 g, kar v povezavi z dejanskim tipom tal pomeni, da so objekti računani na pospešek tal 0,26 g. Potresna odpornost vseh objektov in tehnološke opreme na lokaciji je projektirana skladno z zahtevami standardov SIST EN 1998 (Eurocode 8). Na objektih so projektirane in izvedene dilatacije konstrukcij in tlakov. Potresne obremenitve so upoštevane tudi pri projektiranju mehanske odpornosti samih lovilnih posod, kakor tudi pri projektiranju sidranja in temeljenja posod.

Glede varnostnih podatkov za kemikalije, ki bodo uporabljene v sintezi, (ni podatkov o H in P stavkih, ki opredeljujejo nevarnosti kemikalij za zdravje ljudi, vplive na okolje, vode in vodne organizme in potrebno ukrepanje za reševanje in zmanjševanje škode) in navedenih CAS števila za kemikalije, kar za ukrepanje tako domačih kot predvsem zunanjih izvajalcev (gasilcev) po mnenju stranskega udeleženca ni dovolj, upravni organ pojasnjuje, da so poleg CAS številk, P, H in E stavki za posamezno nevarno snov, ki bo prisotna na območju celotnega kompleksa Krka Krško, podani in razvidni iz priloge 1 in 2 dokumenta Uvrstitev Krke Krško med obrate manjšega ali večjega tveganja za okolje po Uredbi o preprečevanju večjih nesreč in zmanjševanju njihovih posledic, z izračunom nevarnih snovi: za projekt Sinteza 2, št. poročila: CEVO – 261/2020, april 2020, IVD Maribor, Valvasorjeva ulica 73, 2000 Maribor, ki je kot tekstualna priloga (Priloga 018-01) del PVO.

Tudi navedbam, da v dokumentaciji ni podatkov o dejanskih učinkih postopkov čiščenj npr. obremenitvah okolja, dejanskih ocenah emisij v ozračje, vode in tla, ni mogoče slediti. V PVO je v poglavju 5 podan opis obstoječega stanja okolja za posamezne dejavnike okolja, ki vključuje tudi opis obstoječih obremenitev okolja zaradi obratovanja Sinteze 1 in pomožnih objektov. V poglavju 7 so nato za posamezne dejavnike okolja, glede na lastnosti in značilnosti načrtovanih ureditev, podrobneje predstavljeni potencialni vplivi načrtovanega projekta Sinteza 2 tako v času gradnje in obratovanja, kjer so med drugim podani tudi podatki o pričakovanih emisijah snovi v zrak, vodo in tla. Glede navedbe, da iz podatkov o čiščenju odpadnih voda v ČN pred izpustom v vodotok ni jasno, ali membranska separacija ustrezno odstranjuje BTX (kot toluen), upravni organ odgovarja, da je toluen biološko razgradljiv in se odstranjuje v biološkem delu ČN.

Navedbe ZEG v zvezi s pomanjkanjem podatkov o čistilni napravi (ni razvidna količina tehnološke vode, ni podatkov o obremenitvah te vode, o dejanski kapaciteti (PE), fazah čiščenja odpadne vode, razmerju med sedanjimi količinami in kvaliteto ter količinami in obremenitvijo po načrtovani gradnji) in zahtevi o izjavi glede čistilne naprave, da bo tudi naprej ustrezno čistila tehnološke vode, upravni organ pojasnjuje, da se bo z načrtovanimi ureditvami spremenil sistem za čiščenje in izpust industrijskih ter komunalnih odpadnih voda na obravnavani lokaciji, ki se bodo namesto v javno kanalizacijo odvajale na, v okviru predmetne gradnje, novo načrtovano biološko ČN z membransko tehnologijo in naprej po čiščenju v reko Savo z namenom celovitega čiščenja vseh odpadnih voda, ki nastajajo na lokaciji Krško. Največja zmogljivost ČN (največji dnevni pretok 209 m3 na dan, zmogljivost izražena v populacijskih ekvivalentih (PE) znaša 60.000 PE), proces in tehnologija čiščenja, obremenitve ČN z vrsto, količino odpadnih vod in njihovo onesnaženostjo, pričakovana učinkovitost ČN, zagotovljene oz. predvidene koncentracije posameznih parametrov na iztoku ČN, mejne vrednosti na iztoku ter vpliv na reko Savo, kamor se bo odvajala prečiščena odpadna voda, je opisana v poglavjih 2.3.3.5, 2.5.4.2, 7.2.2 PVO, vsebina pa povzeta v točki 9.1 obrazložitve tega dovoljenja.

Glede podatkov o vodnih virih (pitne) vode, ki se po navedbah ZEG nahajajo na območju obravnavane lokacije, spremljanja stanja podzemnih vod oz. vodnih virov, možnosti njihovega onesnaženja ter predlogu vključitve vodonosnika na območju nameravane gradnje v državni monitoring spremljanja stanja podzemnih voda kot pogoj v predmetno dovoljenje upravni organ ugotavlja, da na območju nameravane gradnje ni vodovarstvenih območij ali podeljenih pravic za oskrbo s pitno vodo. Najbližje varovano območje virov pitne vode je vodovarstveno območje Drnovo (IV. varstveni režim), določeno na občinskem nivoju z Odlokom o varstvu podzemne pitne vode na območju varstvenih pasov črpališča vodovoda Krško (Skupščinski Dolenjski List, št 12/85), ki se nahaja ca. 200 m jugozahodno od območja kompleksa Krka Krško, na drugem bregu reke Save in katerega del sta vodni zajetji Brege in Drnovo (oddaljeni več ko 2.500 m obravnavanega območja). Vplivi na podzemne vode tako v času gradnje kot obratovanja načrtovanih ureditev so obravnavani v poglavju 7.3 PVO, tveganja ter možnosti nastanka okoljskih nesreč v poglavju 7.10.5, obstoječi sistemi za preprečevanja nesreč in omejevanja njihovih posledic, ukrepanje v izrednih dogodkih itd. pa v poglavju 2.5 PVO, iz katerih izhaja, da so zagotovljeni tako gradbeni in tehničnimi ukrepi kot tudi preventivni in sanacijski ukrepi za preprečevanje izlitja nevarnih snovi v tla in podzemno vodo. Nadalje upravni organ še pojasnjuje, da je za državni monitoring kakovosti podzemne vode pristojna Agencija RS za okolje, ki tudi pripravlja programe državnega monitoringa kakovosti podzemne vode skladno z zakonskimi predpisi za podzemno vodo in tudi vodi vse faze monitoringa. Bo pa v okviru predmetnih ureditev vzpostavljen monitoring podzemne vode, ki bo natančneje določen v drugem upravnem postopku.

(7) Glede na zgoraj navedeno upravni organ ugotavlja, da so bili v obravnavanem primeru izpolnjeni pogoji GZ in upoštevana določila ZUP, zato je odločeno, kot je navedeno v izreku tega dovoljenja.

(8) V skladu s prvim odstavkom 48. člena GZ gradbeno dovoljenje preneha veljati, če investitor ne vloži popolne prijave začetka gradnje v petih letih od njegove pravnomočnosti.

(9) V skladu z določbami GZ mora investitor pred izvedbo gradnje imenovati nadzornika (62. člen GZ) in pred začetkom gradnje izvesti zakoličenje objekta v skladu s pogoji določenimi v tem dovoljenju in dokumentaciji za izvedbo gradnje (60. člen GZ).

V skladu s 4. členom GZ je treba za novogradnjo, rekonstrukcijo in spremembo namembnosti imeti pravnomočno gradbeno dovoljenje in začetek gradnje prijaviti v skladu s 63. členom GZ. Prijava se vloži na obrazcu, ki je določen s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS št. 36/18, v nadaljevanju Pravilnik o dokumentaciji in obrazcih). K prijavi začetka gradnje mora investitor priložiti dokumentacijo za izvedbo gradnje in ostale priloge kot določa 63. člen GZ.

V skladu z 68. členom GZ mora investitor po dokončanju gradnje pri Ministrstvu za okolje in prostor vložiti zahtevo za izdajo uporabnega dovoljenja. Zahteva se vloži na obrazcu, ki je določen s Pravilnikom o dokumentaciji in obrazcih.

(10) Upravna taksa po tarifnih številkah 1 in 40 Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16 in 30/18 – ZKZaš) je bila odmerjena in plačana.

**POUK O PRAVNEM SREDSTVU: Zoper to odločbo ni pritožbe, pač pa je dovoljen upravni spor z vložitvijo tožbe na Upravno sodišče Republike Slovenije v roku 30 dni od vročitve odločbe. Tožbo se vloži neposredno pri pristojnem sodišču ali pošlje po pošti.**

|  |  |  |
| --- | --- | --- |
|  |  | Sandi Rutar  vodja Sektorja za dovoljenja |

Postopek vodile:

|  |  |
| --- | --- |
| Pavli Koc, univ.dipl.inž.arh.  Sekretarka |  |

|  |  |
| --- | --- |
| Metka Podobnik, univ.dipl.prav.  Sekretarka |  |

|  |  |
| --- | --- |
| Sabina Gašperšič, univ.dipl.geog.  Podsekretarka |  |